qundao/data-zh-poetry huggingface dataset:
慧花园题赠罗方雨
作者：何调元
朝代：明

凤城城北如江村，荐绅往往多名园。方雨先生家于此，休官归卧逃尘喧。水际馀烟当绿野，屋边閒地如青门。纡回一径疏车马，往来多是渔樵者。入门数亩启双湖，长溪中插横桥下。种桃亦即是桃源，有莲何必非莲社。处处林开别有天，诸亭分布各超然。群峰云气迫窗外，众水泉声交槛前。香生并煖芝苓日，叶熟尝丰橘柚年。主人解组本无事，杖藜暇日多瑶篇。忆昔摛文徒草草，闻君一览称佳好。朱弦摸索已知音，宁用相逢嗟不蚤。公子兰孙总妙人，一时意气摅怀抱。每过淹留坐日斜，狂歌屡把青樽倒。拉我兹园快一游，竹石禽鱼恣幽讨。濡毫为作此园歌，园以慧花额者何。风盈双袖散天女，月宫数斗倾嫦娥。笑看坐閒拈亦得，梦回笔下生尤多。草能益知供箕颍，蓍亦通神待洛河。芳菲山简嬉游地，烂熳尧夫安乐窝。至人有慧灵于物，藏英歛萼空蹉跎。从容且爱西山爽，旦夕当净东海波。更起层楼近天汉，与君连酌金叵罗。
晴溪晚眺
作者：何谦
朝代：明

开向晴溪豁远眸，满江瑩练自悠悠。几声渔笛烟村晚，数处芦花泽国秋。鸦带夕阳归古堞，雁拖寒色下荒洲。欲追博望乘槎兴，万里星河有路游。
晴溪晚眺
作者：何谦
朝代：明
体裁：七言律诗

开向晴溪豁远眸，满江莹练自悠悠。几声渔笛烟村晚，数处芦花泽国秋。鸦带夕阳归古堞，雁拖寒色下荒洲。欲追博望乘槎兴，万里星河有路游。
望罗浮
作者：何谦
朝代：明

翘首东南紫翠山，白云飞去复飞还。三千世界红尘外，四百峰峦碧汉间。丹灶年深烟火冷，铁桥路杳雨花閒。寻真未得乘风去，吟倚西楼十二阑。
与曾椒园话旧
作者：何转书
朝代：明

昔登八镜台，川陆当春潦。愁看章贡流，不见蓬壶岛。停辙日淹留，因得遂幽讨。群公列玳筵，宝鸭焚龙脑。凉州乐舞奇，京洛名讴好。杯斝未终酬，驱车就长道。杏红文绮照江山，罗袜金莲留丽藻。今日因君忆旧游，使我历历伤怀抱。闻君此际笔新花，卫玠芳年名誉早。余时总角发初长，诸父黑头皆未老。陌上含情曾识面，惠阳歧路重相见。共是天涯旅食人，谁家林木春巢燕。象岭中流载大河，刺桐红雨深芳甸。初过人日又花朝，华馆金卮同曲宴。坛坫珠玑登九微，祇林镛鼓怜三殿。金张许史漫相过，裘马稠中情独眷。击壶为奏长短歌，辕门五报铜龙箭。揽衣达曙心百忧，侧身仰视繁星衍。
与龚于天饮酒楼
作者：何转书
朝代：明

东邻有黄鹤，酒美价亦廉。日割生彘肩，时呼白玉蟾。明霞照春服，卜肆掀长髯。倘无后命逼，余亦终垂帘。
为曾幻然作画并题
作者：何转书
朝代：明

湖上看山日共君，绀楼红树万重春。年来渐少还乡梦，画里犹存望海人。茅屋数间虚作想，石梁孤杖枉知津。蓬瀛咫尺家何在，一度濡毫一怆神。
五羊舟泊木厂
作者：何转书
朝代：明

扁舟无酒过重阳，江月渔灯彻板床。半蚀丹书明可读，双悬囊剑夜生光。竹头木屑持筹切，虎帐龙骧校猎忙。行役不闻歌葛屦，上林知有献长杨。
元夕梦凤城何旦符
作者：何转书
朝代：明

忆昔潇湘回，逢君凤城北。阖门尽簪组，从龙各效职。纨裤越关河，星坛谈社稷。元夕叨连骑，千金买一刻。赠我紫罗衾，文锦鸳鸯织。时不解欢娱，气热长唧唧。岂期天步艰，颠覆生叵测。我从三岛行，君亦六月息。岁月多拙为，九年不报德。岌岌寡情意，心为世所克。丁兹大殃咎，百口半死贼。国破家与亡，甘心久不惑。独哭诸先茔，尽没狐狸棘。灯烛夜绵绵，风木魂恻恻。辕门鼓角哀，朔气冻云黑。一夕两梦君，频见好颜色。髣髴旧书床，殷勤为作食。倏尔同御风，并假青鸟翼。蹋足过沧溟，几为蛟龙得。醒来汗在衣，残焰空四壁。起立细寻思，始知梦所历。含毫纪短词，哽咽泪沾臆。兄弟天一涯，妻孥寓殊域。构草临西湖，石田漫耕植。叹此梦中身，妒彼沙边鶒。去日不可追，来日渐相逼。指顾又秋风，使我目先拭。寒燠近不时，加餐当努力。
包孝肃
作者：何转书
朝代：明

江流如箭逼城隅，中有神皋在奥区。畴昔庙廊推待制，至今河岳祀龙图。平生色笑曾谁假，七十冰霜本自孤。稍喜参知赵清献，独同皇路久驰驱。
合江楼和曾幻然四偈并呈雪和尚
作者：何转书
朝代：明

高楼临大河，河水东北流。虎帐列严戟，马鸣风飕飕。山麓有大墓，松柏夹道周。石人相对笑，贤哲皆荒邱。海上三青鸟，安石五色榴。栖迟恶水下，摇落炎海陬。感物失所托，弥生我百忧。君子贵早达，万毛归一裘。大觉付遗嘱，任重在舍舟。荷尔前驱力，追随马祖游。
宿营小岭密公方丈
作者：何转书
朝代：明

永夜匡床寝，慈悲泪眼前。供花犹在盏，明焰别生莲。葛屦歌萧索，秋襟梦倒颠。悼嗟千万次，如是亦徒然。
寒夜宿李远及书床同读叶太保诗集
作者：何转书
朝代：明

谡谡霜风裂窗纸，屋梁落月光如晷。百忧辗转不成寐，意气感君为君起。眼空千古谁足俦，篆刻雕虫亦奚以。董闱藜火检缣缃，讨得盛明一诗史。篇中三复引杯长，唾壶击缺宝刀委。马革先贤何苦辛，年来笑我肉生髀。长歌风雨走龙蛇，严律冰霜如壁垒。弯弧射虎矢入石，万夫那得不披靡。毫锋墨锷孰可当，其为力也或如此。君不见奇男舞勺年，风雷摧下身不颠。掩骸瘗骨亦童稚，鹰犬步伍已肃然。弱冠榜花明照人，三都骋誉等纤尘。驱蝗渡虎不足道，开疆歼贼尤殊勋。君不见节钺遥临贵竹时，播酋胆落如悬丝。可奈渴蛟与饥虎，获取稛载填沟池。瑰丽珠玑瓜子金，掖庭婉转皆为持。上书请讨不见用，终为西南一疮痍。误国奸臣易世见，姚宋没后空回思。又不见甘肃悬河外单弱，以步当骑如捕鹊。万簇霜毛剪剪交，拐子马前皆铁脚。战车五疏达九重，巩固皇图资庙略。宁夏潢池内弄兵，一席未暖气磅礴。宁夏外连西北胡，马肥卒悍日长驱。元戎鼠窜全陕动，赐剑无光一竖儒。乾坤此际几倾覆，公破锦囊展骥足。牵挠排挤二十年，指挥今得行吾独。激水拿舟陆地行，决河过堞天为浊。又不见函首乞降款款词，三军置酒烹肥牲。武官李麻无远虑，文官监者亦为宜。公独厉色斩降旗，一哱自焚一哱羁。李广由来本数奇，太仓嫉沮公不知。时王太仓当轴但知坚请骸骨归，归后东征频丧师。若留数载靖边陲，河山万古壮鸿基。余生也晚事已非，束发遭逢国运衰。大厦难将一木支，丹书玉笥无可施。掩泪读公长短诗，雪宵相对交涕洟。一沾君裳，一湿我衣。漏尽红轮东海垂，阳回万户春葳蕤。又听黄鸟啭南枝，渥洼骏马何奔驰。暖阁梅花酒一卮，蛟龙潜跃会有期。大材晚就古所推，旂常勋伐君与谁。
怀陈宾五
作者：何转书
朝代：明

北风吹众木，木叶高下飞。笑此无家者，踽踽何所归。百鸟投暮林，凤皇览德辉。嗟彼世中人，将是以为非。腰石任劳苦，披发故佯狂。贤哲不可希，阔步犹康庄。揽衣中夜起，泪落湿君裳。明发又挥手，滔滔江水长。海上有神仙，可望不可即。琅玕有美实，可思不可食。秦皇汉武愚，奢愿何由得。感君青精饭，使我好颜色。
怀陈宾五·其一
作者：何转书
朝代：明

北风吹众木，木叶高下飞。笑此无家者，踽踽何所归。百鸟投暮林，凤皇览德辉。嗟彼世中人，将是以为非。
怀陈宾五·其三
作者：何转书
朝代：明

海上有神仙，可望不可即。琅玕有美实，可思不可食。秦皇汉武愚，奢愿何由得。感君青精饭，使我好颜色。
怀陈宾五·其二
作者：何转书
朝代：明

腰石任劳苦，披发故佯狂。贤哲不可希，阔步犹康庄。揽衣中夜起，泪落湿君裳。明发又挥手，滔滔江水长。
感怀三首 其一 王御史度
作者：何转书
朝代：明

东昌始捷犒师旋，此外南军溃莫前。一死幸能存十族，寸心私可谢诸贤。莓苔坐石留萧寺，藏菊秋尝失介田。不是博闻黄祭酒，孤忠沦没孰为传。
感怀三首 其三 杨冢宰起元
作者：何转书
朝代：明

鹅城东峙接江门，自此南天斯道尊。从祀四公留一席，两朝当轴竟无言。讲坛烟草丰碑没，藜火书声甲第存。怅立湖山閒想像，日令狂简独盘桓。
感怀三首 其二 叶太保梦熊
作者：何转书
朝代：明

蛟龙窟宅贯丰湖，西北群峰势若驱。谁自圯桥传玉匣，夜当雷雨读阴符。播宁讨贼书三上，刘哱惊魂火一诛。归后东征师顿老，川原从此渐为枯。
感怀三首·王御史度
作者：何转书
朝代：明

东昌始捷犒师旋，此外南军溃莫前。一死幸能存十族，寸心私可谢诸贤。莓苔坐石留萧寺，藏菊秋尝失介田。不是博闻黄祭酒，孤忠沦没孰为传。蛟龙窟宅贯丰湖，西北群峰势若驱。谁自圯桥传玉匣，夜当雷雨读阴符。播宁讨贼书三上，刘哱惊魂火一诛。归后东征师顿老，川原从此渐为枯。鹅城东峙接江门，自此南天斯道尊。从祀四公留一席，两朝当轴竟无言。讲坛烟草丰碑没，藜火书声甲第存。怅立湖山閒想像，日令狂简独盘桓。
水东早发留别李五馥
作者：何转书
朝代：明

把别当春半，还期应麦秋。卜居无片土，前路一孤舟。百口家何在，千金价莫酬。苦看江月白，斗酒与谁谋。
泊白鹤峰
作者：何转书
朝代：明

万事已弹指，心犹不尽违。湖山堪久住，虾菜便忘归。旧有丹砂诀，终同白鹤飞。如何儿女泪，今日更沾衣。
王朝云
作者：何转书
朝代：明

铅华万里委风波，早慧其如夙业何。举世权奸知姓氏，感时幽恨托笙歌。芃芃露草迷青冢，漠漠唇朱点女萝。凭吊久无孙典籍，断桥流水几人过。
苏文忠
作者：何转书
朝代：明

闾阎伏腊荐兰蘅，帘幕冠裳俨若生。座右墨池烟草渌，望中霄汉笔花明。留心民瘼多遗泽，使气朝端得大名。自是宋贤门户峻，救时卒枉用忠诚。
访姚媒长清醒泉上隐居和吴禹上
作者：何转书
朝代：明

春阴微雨霰，梅鹤访林逋。锦石花边榻，名泉竹下厨。匏蔬分负郭，歌吹隔西湖。何日从偕隐，长无间架租。
访西湖下郭黄羽士法坛
作者：何转书
朝代：明

下郭有幽宅，前当大诰峰。壁犹存宋拓，碣不是秦封。北户六桥塔，南邻三殿钟。演花时过客，谁复梦元龙。
过周将军
作者：何转书
朝代：明

条风习习雨冥冥，驰道朱门八面扃。浊酒自斟还我刺，素筝閒鼓与谁听。暗投重惜怀中璧，混迹深惭座右铭。好挟误人书一卷，故山归映雪窗萤。
送张天枢还广陵并寄鲍子韶
作者：何转书
朝代：明

木棉花发乳莺初，山驿猩红照露车。酌酒漫通神武刺，载丝谁识大江渔。石帆归客新春服，甓社明窗旧著书。中道虔州逢小鲍，北堂薪水问何如。
送萧大有还西粤并寄长公绍章
作者：何转书
朝代：明

淅淅窗风欲曙天，篝灯送别泪潺然。可堪玉蕊三春落，何用牛衣八口存。弹指已偿前世业，拈花应结后生缘。寄言琴瑟悲思夜，莫鼓湘灵第五弦。
鹅城临眺寄张天枢
作者：何转书
朝代：明

百川东注接浮梁，万岭南奔列女墙。俎豆尚尊苏玉局，江山不识贾平章。追踪悔失云中拇，废寝悲思井上床。慧日塔花光似炬，何人高咏子西堂。
万松庵
作者：何迁
朝代：明
体裁：五言绝句

青林千尺阴，覆此山中阁。月出不逢人，门前松子落。
印台书院
作者：何迁
朝代：明
体裁：古风

印台何巍巍，荆楚瞻景光。美人恣远心，游衍古台旁。卓越比英姿，俶傥施众芳。朝披阳阿林，夕薄阴卉冈。环顾高云齐，天汉断微茫。开极七泽渺，杖策九嶷长。鄳阨横荒涂，洞庭转苍苍。因之览四海，鸑鷟与翱翔。
桃花岩·其一
作者：何迁
朝代：明
体裁：五言绝句

屋上开岩洞，床头滴涧泉。流云常到户，纤月半垂帘。
桃花岩·其二
作者：何迁
朝代：明
体裁：六言诗

古桂自含秋色，白云故恋青山。野老已忘津处，桃花莫到人间。
登黄鹤楼
作者：何迁
朝代：明
体裁：七言律诗

西山落日佳气来，东阁白云飘满台。野老独游河汉杪，仙源疑在潇湘隈。故邀月色净琴瑟，谁遣江光浮酒杯。孤清对此发长啸，岘首牛山胡尔哀。
讲堂寺
作者：何迁
朝代：明
体裁：七言律诗

长日招寻病不休，美人遗我思悠悠。佛香出径夜开阁，仙笛过林秋满楼。双牖故悬天地画，孤琴欲尽古今愁。却怜野寺论心好，为道城隅聊可留。
送人守绥德
作者：何迁
朝代：明
体裁：五言律诗

戎马犹严警，旌旃复远行。龙沙知上将，燕颔本书生。树引秦川直，山连晋水清。因君思保障，万里见长城。
邯郸道中
作者：何迁
朝代：明
体裁：古风

吕翁祠前秋草衰，邯郸道上车轮回。青山一片市朝改，白日欲下朝歌隈。平原客散赵宫废，魏家歌舞寒烟积。世间万事春梦中，枕边岂羡仙人术。吁嗟乎仙人一去不复来，洞箫寂寞青鸾哀。黄粱踪迹俱尘埃，行人夜渡漳河水，但见当年铜雀台。
金泉寺
作者：何迁
朝代：明
体裁：七言律诗

招携不厌论文地，为尔来寻江苑秋。对酒已拚连夜醉，相思无那隔年愁。帘开疏豁鸟窥户，林薄翠微人倚楼。把臂法筵应有伴，行藏一笑共虚舟。
午梦
作者：何进修
朝代：明

半亩桑麻未是贫，日长猿鹤自相亲。芒鞋竹杖人间世，纸帐梅花梦里身。圣代也能容弃物，北窗应亦有高人。百年天地俱蕉鹿，醒后偏宜漉酒巾。
夜雨宿西庄
作者：何进修
朝代：明

结屋芦湾浅水边，柴门阒寂自风烟。楼头忽堕千山雨，窗外俄飞万斛泉。深夜篝灯还下榻，故人挥麈共谈天。惭予搔首成衰老，漫向矶头理钓船。
廿三日观迎祀纛仪仗后宴集黄信卿启芳亭
作者：何进修
朝代：明

都护楼头阵势连，依稀犹似出师年。旌旗昼闪三城地，景物情看九月天。萸菊香浮凭槛外，雁鸿声断把杯前。启芳亭畔重回首，片片飞花落舞筵。
怀徐灌园
作者：何进修
朝代：明

破镜飞飞且未还，芙蓉江上杳难攀。赋成珠海楼头月，梦入瑶溪榻里山。万事只今蕉鹿后，此身聊且马牛间。何当大醉荆高市，击筑相呼一解颜。
游海珠寺
作者：何进修
朝代：明

昔年谁驾六鳌浮，此日波光结蜃楼。星斗平临江上晚，烟霞散入海门秋。钟鸣梵宇逢僧话，角起孤城动客愁。万古乾坤此仙岛，胜游吾欲泛扁舟。
登城西角楼眺望
作者：何进修
朝代：明

一上闉阇眺晚晴，登临怀古重含情。水军不见当年寨，里巷犹存上古名。炎海风烟开五岭，越王台榭控三城。可怜桥下滔滔逝，断送韶华只此声。
送郑比部谳狱粤西
作者：何进修
朝代：明

使者衔恩自九关，轺车朝报发燕山。乘秋杀气随飞隼，到日春风满百蛮。已道贯星连轸野，蚤应狱剑出人间。苍梧万里重华远，夜雨潇湘竹正斑。
镇海楼宴王涣江丈口号
作者：何进修
朝代：明

有客是南州，招邀郭北游。彩云飞画栋，粉堞炫山楼。尊俎三生话，乾坤一色秋。凭虚聊纵目，怀古重夷犹。
沃洲山
作者：何鉴
朝代：明
体裁：古风

沃洲山势连天姥，放鹤鹅鼻峰相伍。千岩万壑总烟霞，到今只说支遁坞。昔人隐逸非沽名，屠肆鱼盐俱真情。莫道缁流可轻弃，残碑须把文章评。
郡伯陆廉石公祖招饮星岩
作者：何钟英
朝代：明

隔岁曾订星岩履，宁负岩云绣如绮。共将相知一片怀，精神顷刻常伊迩。先生雄名胜二玄，冰壶濯濯琳琅前。何以饮我惟玉液，何以赠我惟云笺。人生山水共朋友，倏忽还随岩云走。明朝欲泛珠江船，惆怅别君羚羊口。
墓上梨花
作者：何颖
朝代：明

一春伤薄命，粉脸忆啼痕。风雨泉台莫，深深独闭门。
怀仙志
作者：何颖
朝代：明

长忆乔仙去不回，师雄幽恨几时开。罗浮睡冷梅花月，夜夜佳人入梦来。
古冈八景选四 其一 黄云樵笛
作者：何龙祯
朝代：明

深山深不极，地道远黄云。姓字迷幽帅，笛声何处闻。正襟无是伴，危坐若无群。代木依谁者，执柯应与君。
古冈八景选四 其三 能海归帆
作者：何龙祯
朝代：明

谁知波浪满前途，到处闻来消息殊。水浅沙寒鱼不饵，停舟晚薄客心孤。风吹古径花盈树，水满长江月在湖。人道故园景物好，笑同归去莫踌躇。
古冈八景选四 其二 紫水渔舟
作者：何龙祯
朝代：明

荒榛迷远道，潮长海鸥稀。休讶逢人少，应知与世违。桃源悲路渺，紫水亦相依。欸乃数声急，隔江鱼羡肥。
古冈八景选四 其四 江门晚渡
作者：何龙祯
朝代：明

白沙芳迹重徘徊，试上先生旧钓台。嘉会楼前花拂路，小庐山外月如杯。使臣去后半荒草，鸟鹊啼时惊落梅。晚棹欲归归未忍，莫教稚子频相催。
古冈八景选四·黄云樵笛
作者：何龙祯
朝代：明

深山深不极，地道远黄云。姓字迷幽帅，笛声何处闻。正襟无是伴，危坐若无群。代木依谁者，执柯应与君。荒榛迷远道，潮长海鸥稀。休讶逢人少，应知与世违。桃源悲路渺，紫水亦相依。欸乃数声急，隔江鱼羡肥。谁知波浪满前途，到处闻来消息殊。水浅沙寒鱼不饵，停舟晚薄客心孤。风吹古径花盈树，水满长江月在湖。人道故园景物好，笑同归去莫踌躇。白沙芳迹重徘徊，试上先生旧钓台。嘉会楼前花拂路，小庐山外月如杯。使臣去后半荒草，鸟鹊啼时惊落梅。晚棹欲归归未忍，莫教稚子频相催。
因误用邮符入滇议调父老拥道泣留不得行为赋二律
作者：何龙祯
朝代：明

自惭薄劣应投林，父老何因依恋深。卧辙几挥痛哭泪，攀辕叠写哀鸣音。甘棠遗泽殊亏昔，蛮海怀音又见今。身世机缘难上道，权留数月慰舆心。一奉严纶返故林，无如苍赤系情深。相依未许歌骊曲，对镜惟喧投辖音。宦迹去来原自古，滇云惨淡独伤今。独怜南国甘棠意，愧我莫酬物望心。
因误用邮符入滇议调父老拥道泣留不得行为赋二律·其一
作者：何龙祯
朝代：明

自惭薄劣应投林，父老何因依恋深。卧辙几挥痛哭泪，攀辕叠写哀鸣音。甘棠遗泽殊亏昔，蛮海怀音又见今。身世机缘难上道，权留数月慰舆心。
因误用邮符入滇议调父老拥道泣留不得行为赋二律·其二
作者：何龙祯
朝代：明

一奉严纶返故林，无如苍赤系情深。相依未许歌骊曲，对镜惟喧投辖音。宦迹去来原自古，滇云惨淡独伤今。独怜南国甘棠意，愧我莫酬物望心。
谢两院题留
作者：何龙祯
朝代：明

二十年来逐宦游，惊看白发渐盈头。只应林壑侣云鹤，岂合凤尘恋豸驺。荐牍无劳旦夕上，归心不复须臾留。庙廊湖海从今隔，为谢中台爱惜周。
与丘止山登高明亭
作者：佘世亨
朝代：明

群阴渐以尽，微阳入短楹。岸帻观云物，悠然同丘生。所志岂凡近，谁甘绊浮名。睥睨寰宇中，沧浪濯吾缨。仰天诵九歌，答尔万里声。
与欧敬斋夜酌高道士炼室
作者：佘世亨
朝代：明

江柳依依水国春，眼中时序一番新。未誇石室逢仙客，且喜临邛有故人。酒盏浸消千古恨，莺花聊伴百年身。韶光转瞬须臾事，莫漫停歌泪满巾。
元日过黎氏清泉书院
作者：佘世亨
朝代：明

冉冉春云覆短墙，洞门天远自风光。红桃碧柳山初暖，翠竹黄鹂昼自长。南国阳和生瑞蔼，西风浩荡送幽香。小车莫厌频来往，几度寻芳恣老狂。
夜宿紫霄宫
作者：佘世亨
朝代：明

欲从真境觅佺僼，暂借云窗卧野翁。今夜石床青蕙帐，十年云梦紫霄宫。帘栊影落松虬月，殿角寒吹铁马风。隐几吟馀方就枕，榔梅花外几声钟。
寄唐内翰
作者：佘世亨
朝代：明

北望蓟门迥，龙楼旭日边。我惟山泽老，君竟玉堂仙。魂梦常千里，音书动隔年。行藏各随分，知有故人怜。
寄沈懋学
作者：佘世亨
朝代：明

遥忆青门子，西湖久客年。孤山调玉鹤，龙井试新泉。洒落黄公望，风流葛稚川。相思空有梦，衰病更谁怜。
忆金陵
作者：佘世亨
朝代：明

天作兴王地，神工岂偶然。潮从东海入，山与石城连。绣幕开朱户，笙歌拥画船。风流佳丽地，忆别又经年。
游香山
作者：佘世亨
朝代：明

地接宸光近，山高王气浮。青云连紫禁，白日照丹丘。阁俯中原极，河分大泽流。出关行欲去，策马且夷犹。
过承天府
作者：佘世亨
朝代：明

郢中今代邸，王气昔来多。宫城自盘踞，陵庙郁嵯峨。月下衣冠出，风前钟磬和。野臣瞻望处，天保几回歌。
韶州登高
作者：佘世亨
朝代：明

薄暮孤城逸兴催，远寻天半九成台。风烟水石无今古，鱼鸟帆樯自往来。去国未留王粲赋，悲秋空羡宋生才。迂痴老懒霜凝鬓，惭对黄花满径开。
题何武库悔斋图
作者：佘世亨
朝代：明

闻有大人仙，幽居傲岩麓。清宵餐沆瀣，白日甘黄独。年少焚银鱼，三冬万卷足。白眼世途人，黄粱几时熟。
夜坐有作
作者：佘五娘
朝代：明

夜久灯暂息，起坐披衣裳。楼高近明月，轩静纳微凉。促织阶前响，芙蕖水面香。悠然乐清景，尘虑迥相忘。
夜过三沥沙眺望
作者：佘五娘
朝代：明

极目长江远，三沙一脉通。鸟飞青镜外，人泛碧湖中。帆影摇明月，波光接太空。风涛扳不起，来往是渔翁。
寄外
作者：佘五娘
朝代：明

孤剑天涯客，清霜岭外秋。好将杨子赋，莫作杜陵愁。地远书凭雁，江寒月近舟。西风多感兴，知上仲宣楼。
惜春
作者：佘五娘
朝代：明

惜春无计为春留，纵有黄金是拙谋。归雁已随云北去，落花空付水东流。窗开白昼莺声碎，帘捲黄昏燕语愁。此夕不须倍惆怅，明年花发又登楼。
拟唐人宫词
作者：佘五娘
朝代：明

淩波微步出中堂，春色溶溶夜未央。宝鸭篆消宫漏永，一帘明月杏花香。十二栏杆列画屏，牡丹开遍锦云庭。绿杨枝上黄莺语，唤得纱窗午梦醒。
拟唐人宫词·其一
作者：佘五娘
朝代：明

淩波微步出中堂，春色溶溶夜未央。宝鸭篆消宫漏永，一帘明月杏花香。
拟唐人宫词·其二
作者：佘五娘
朝代：明

十二栏杆列画屏，牡丹开遍锦云庭。绿杨枝上黄莺语，唤得纱窗午梦醒。
春晚
作者：佘五娘
朝代：明

草阁春深愁未消，日长惟爱木兰桡。大江不尽东流水，暮逐飞花过小桥。
昭君出塞图
作者：佘五娘
朝代：明

琵琶声脆蒺藜风，万里秦关信不通。马上伤心对明月，清光依旧照深宫。八月霜风动虏尘，玉门关外阵云屯。汉家空有兵千骑，不及蛾眉祇一人。
昭君出塞图·其一
作者：佘五娘
朝代：明

琵琶声脆蒺藜风，万里秦关信不通。马上伤心对明月，清光依旧照深宫。
昭君出塞图·其二
作者：佘五娘
朝代：明

八月霜风动虏尘，玉门关外阵云屯。汉家空有兵千骑，不及蛾眉祇一人。
海棠花
作者：佘五娘
朝代：明

海棠经雨更精神，独占园林第一春。袅袅娇红初睡足，盈盈淡粉晓妆新。秖应有艳能来蝶，便是无香亦可人。只恐明朝易零落，莫教惆怅怨芳辰。
秋夜闻鹤
作者：佘五娘
朝代：明

银蟾初上海云收，风送馀音过戍楼。清唳添筹三鼓夜，碧天惊露一声秋。玉笙缥缈缑山去，羽袂蹁跹赤壁游。客枕遥闻应不寐，月明何处放孤舟。
秋月
作者：佘五娘
朝代：明

银蟾初上海天晴，一色玻璃万里明。绛阙夜凉来凤翥，瑶台风细听鸾笙。兔从玉界光中现，人向虹桥影里行。坐久露华清入骨，恍疑今夜在蓬瀛。
秋雨
作者：佘五娘
朝代：明

寒蝉声咽绿杨条，云结轻阴奏洞箫。独坐小窗初睡起，数回疏雨滴芭蕉。
长门怨
作者：佘五娘
朝代：明

宝鸭香消夜气清，长门灯暗梦难成。窗前细雨腮边泪，点点声声滴到明。
闻禽
作者：佘五娘
朝代：明

杜鹃何事二更啼，杏子枝头片片低。忽忆故园眠不得，春风吹过玉关西。
雁
作者：佘五娘
朝代：明

楚水湘云道路长，几年无梦到衡阳。西风老尽湖田粟，冻啄沙头一夜霜。
题明皇春宴图
作者：佘五娘
朝代：明

日照龙颜酒未醒，君王夜夜宴华清。岂知天宝霓裳曲，化作渔阳鼙鼓声。
题梅花幛子
作者：佘五娘
朝代：明

休云绰约赛神仙，梦断罗浮出自然。天上冰霜堪比洁，人间脂粉敢争妍。纱厨淡月横清影，纸帐寒香伴雪眠。九十韶华君莫羡，风光占断百花先。
题苏武牧羊图
作者：佘五娘
朝代：明

风严朔北雪漫天，汉节飘零十九年。白首归来城廓在，茂陵松柏化苍烟。
九日同陆明府刘挥使叶春元江中共酌
作者：佘光裕
朝代：明

九日酣歌兴未休，尊中冠盖尽瀛洲。芙蓉十里红相媚，杨柳千条翠欲流。紫禁梦悬燕市月，白云心系越山秋。江南烟景依然在，明岁看花忆旧游。
侠客行
作者：佘光裕
朝代：明

君不见燕昭当时下士日，乐生慷慨献奇术。一朝尽破七十城，昔日故鼎归磨室。君不见屠肆之儿人不识，高飞未得横天翼。窃符一日矫王师，北却邯郸声奕奕。又不见荆轲市醉藐豪右，入燕亟载将军首。径至咸阳献地图，怒击秦王环柱走。古来豪侠此其俦，亭亭意气薄王侯。危言一动北风起，拔剑欲断黄河流。丈夫四海同辽廓，谈天雄论摧山岳。宁愿一死不脱缨，安能局蹐居丘壑。君不见书生婆娑翰墨场，穷年力学攻文章。晓窥芸阁明窗静，日短暮续青藜光。倚马万言犹不足，夜光之珠混鱼目。不如三尺剑苍芒，挥之旦夕易陵谷。闻道四夷多未格，拥裘谁画平原策。负弩愿请向前驱，直挽银河洗兵甲。远山虎啸悲林木，磨牙吮血啖人肉。并借重开双宝刀，挥扫贪风驱残酷。
北上道中
作者：佘光裕
朝代：明

明时携策乏才华，双剑凌空北斗斜。万里长途生白发，一年佳节负黄花。龙山风落参军帽，仙渚烟横博望槎。到处秋光堪买醉，休言踪迹在天涯。
厓门怀古
作者：佘光裕
朝代：明

白昼冥冥烟雨霏，江山人事两全非。悲风落日寒潮急，独有云涛护宝衣。翠华归去紫龙宫，北骑长驱朔漠风。万古冤魂遗恨在，空馀鲛泪洒英雄。宋室逢厓王气终，鼋鳖窟作帝王宫。江山故苑今何在，百二雄图夕照中。沧海龙归彻九冥，堂堂正气满沧溟。皇图帝业俱消索，只有丹心照汗青。海上楼船战血红，何能一旅补天工。尘沙满地风波恶，衰草残烟断晚鸿。
厓门怀古·其一
作者：佘光裕
朝代：明

白昼冥冥烟雨霏，江山人事两全非。悲风落日寒潮急，独有云涛护宝衣。
厓门怀古·其三
作者：佘光裕
朝代：明

宋室逢厓王气终，鼋鳖窟作帝王宫。江山故苑今何在，百二雄图夕照中。
厓门怀古·其二
作者：佘光裕
朝代：明

翠华归去紫龙宫，北骑长驱朔漠风。万古冤魂遗恨在，空馀鲛泪洒英雄。
厓门怀古·其五
作者：佘光裕
朝代：明

海上楼船战血红，何能一旅补天工。尘沙满地风波恶，衰草残烟断晚鸿。
厓门怀古·其四
作者：佘光裕
朝代：明

沧海龙归彻九冥，堂堂正气满沧溟。皇图帝业俱消索，只有丹心照汗青。
吊岳武穆
作者：佘光裕
朝代：明

唾手燕云将虎貔，双旌无奈朔风吹。长城已坏班师日，天柱俄顷破虏时。霜冷翠华终北狩，月寒宰木向南枝。奸谀未死英雄尽，回首山河转夕曦。长驱铁骑蹀阏氏，十载成功一旦亏。冢上暮云繁绿草，庙门春树怨黄鹂。子胥江冷吴恩薄，诸葛营空汉祚危。万里飞尘愁二帝，返魂飘逐向南箕。
吊岳武穆·其一
作者：佘光裕
朝代：明

唾手燕云将虎貔，双旌无奈朔风吹。长城已坏班师日，天柱俄顷破虏时。霜冷翠华终北狩，月寒宰木向南枝。奸谀未死英雄尽，回首山河转夕曦。
吊岳武穆·其二
作者：佘光裕
朝代：明

长驱铁骑蹀阏氏，十载成功一旦亏。冢上暮云繁绿草，庙门春树怨黄鹂。子胥江冷吴恩薄，诸葛营空汉祚危。万里飞尘愁二帝，返魂飘逐向南箕。
大观亭吊余忠宣公
作者：佘光裕
朝代：明

木落山空飞杜鹃，蘋蘩方奠恨悠然。一腔节概冰霜凛，九曲肝肠铁石坚。荒井梧桐秋鹤泪，寒塘风雨夜龙眠。不堪愁断吟魂处，芳草斜阳绿树烟。
将进酒
作者：佘光裕
朝代：明

春风瑶席珍羞罗，满堂宾客冠峨峨。酒满琼卮泛绿波，徘徊一笑衰颜酡。劝君进酒莫蹉跎，百代光阴转掷梭。对镜忽惊鬓发疏，朝如青丝暮已皤。君不见阿房插天高崖峨，金楼锦殿皆楚戈。又不见珠房绣户成烟萝，魏苑台空乌鹊歌。翠华一去愁经过，芙蓉泣雨泪滂沱。人生不乐逝如何，贤达托体同山阿。黄金换酒莫辞多，功名富贵亦消磨。拔剑起舞影婆娑，眼花耳热侧弁俄。繁丝急管奏阳和，醉来枕席泰华窝。酒星光照山之薖，举杯对月邀嫦娥。量如万斛沛江河，那知世路皆险坡。
感旧
作者：佘光裕
朝代：明

金屋灰残粉黛销，可怜云断不堪招。青青只有垂杨柳，仿佛宫人舞细腰。春风走马傍垂杨，翠袖招摇醉夜觞。玉佩云鬟消息远，至今肠断绮罗香。
感旧·其一
作者：佘光裕
朝代：明

金屋灰残粉黛销，可怜云断不堪招。青青只有垂杨柳，仿佛宫人舞细腰。
感旧·其二
作者：佘光裕
朝代：明

春风走马傍垂杨，翠袖招摇醉夜觞。玉佩云鬟消息远，至今肠断绮罗香。
旅亭夜酌
作者：佘光裕
朝代：明

驻马孤亭上，柴扉夜不扃。石泉流淡月，岩溜带疏星。树色寒生蔼，花姿暖欲馨。流连今夕酒，聊得慰飘零。
旅思
作者：佘光裕
朝代：明

野寺钟残北斗斜，蓟门烟树客京华。侧身戎马经过地，明月凄凉听暮笳。
无题
作者：佘光裕
朝代：明

仙漏销沉夜斗横，深闺寂寞守长更。啼莺语燕心中事，芳草閒云梦里情。愁损玉肌罗带阔，恨随锦字泪珠盈。花神一去繁华歇，零落东风过楚城。帘幕低垂隐夕阳，金风测测透罗裳。欲将底事题红叶，难把芳心系绿杨。巫峡云迷猿梦冷，仙桥雨过鹊坭香。慵妆倦洗愁无奈，一曲琵琶一断肠。江流萦带九回肠，无主春风入野塘。门外断云连剩雨，窗前残月挂垂杨。绣床倦倚金钗乱，罗帐偷含玉箸长。一片芳心关不住，梦随蝴蝶过东墙。
无题·其一
作者：佘光裕
朝代：明

仙漏销沉夜斗横，深闺寂寞守长更。啼莺语燕心中事，芳草閒云梦里情。愁损玉肌罗带阔，恨随锦字泪珠盈。花神一去繁华歇，零落东风过楚城。
无题·其三
作者：佘光裕
朝代：明

江流萦带九回肠，无主春风入野塘。门外断云连剩雨，窗前残月挂垂杨。绣床倦倚金钗乱，罗帐偷含玉箸长。一片芳心关不住，梦随蝴蝶过东墙。
无题·其二
作者：佘光裕
朝代：明

帘幕低垂隐夕阳，金风测测透罗裳。欲将底事题红叶，难把芳心系绿杨。巫峡云迷猿梦冷，仙桥雨过鹊坭香。慵妆倦洗愁无奈，一曲琵琶一断肠。
早朝
作者：佘光裕
朝代：明

耿耿星河夜色虚，诸侯嵩祝夜分初。綵云灿熳缠黄道，瑞气茏葱护紫舆。御苑春光莺语滑，玉桥风暖柳条舒。两阶舞罢南薰奏，治世谁陈贾谊书。
春夜
作者：佘光裕
朝代：明

春宵群感寂，不寐启柴扉。月冷梨花淡，风轻柳片飞。楼台歌管细，遍塞甲兵稀。独惜千金夜，行人尚未归。
春莫
作者：佘光裕
朝代：明

韶华难与驻，花片不堪招。拾翠金翘落，伤春粉靥消。蝶忙愁寂寞，莺懒怨萧条。惆怅东风去，银环隔绛绡。
有怀
作者：佘光裕
朝代：明

年华荏苒二毛侵，飘泊江城思不禁。云尽海天多暮色，竹深门径半秋阴。干戈满地英雄泪，风雨连灯故旧心。人事萧条乡土恶，感时伤别独长吟。
望君山
作者：佘光裕
朝代：明

一望奇踪便羽翰，天开紫翠足游观。湘妃墓古杨花白，杜毅祠荒木叶丹。山气螺堆霄汉色，波光镜彻斗星寒。鼎台龙去琴声杳，犹有渔翁弄晚湲。
海珠同章昆冈节推宴分赋
作者：佘光裕
朝代：明

珠树苍苍覆石台，十年游走又重来。江中楼阁云霄合，岛上烟霞昼夜开。登岸未成观海赋，泛舟深愧济川才。乡关望断愁无赖，日暮停杯思转哀。
游海珠寺
作者：佘光裕
朝代：明

步武珠台上，依稀傍紫宫。花明三岛近，烟没五云通。山色青涵渚，江流碧浸空。酒阑歌未罢，孤月上梧桐。雅爱江中寺，初秋物色清。波平鱼网下，风动客帆轻。剑气冲星落，珠光抱月明。相携今夜酒，喜得伴群英。
游海珠寺·其一
作者：佘光裕
朝代：明

步武珠台上，依稀傍紫宫。花明三岛近，烟没五云通。山色青涵渚，江流碧浸空。酒阑歌未罢，孤月上梧桐。
游海珠寺·其二
作者：佘光裕
朝代：明

雅爱江中寺，初秋物色清。波平鱼网下，风动客帆轻。剑气冲星落，珠光抱月明。相携今夜酒，喜得伴群英。
登小金山
作者：佘光裕
朝代：明

山腰古寺枕江流，李郭相从晚泊舟。一径烟霞开宝刹，两崖风雨护灵洲。海天岛屿当空出，泽国鱼龙并日游。独上妙高台上望，五云深处是神州。
约过李芝山客舍
作者：佘光裕
朝代：明

金印银鱼却是閒，宦情无奈祇青山。九霄杲日罗樽俎，三楚香风振佩环。琪树琼花堪把赏，丹崖翠巘许跻攀。仙灵莫向关门掩，有客来过炼大还。
舟中夜泊
作者：佘光裕
朝代：明

江上烟波锁几重，暮年踪迹旧相逢。荒城鸟散千家杵，茅店鸡鸣五更钟。地接燕台灵气合，天连粤国白云封。怀乡恋阙情偏切，无限伤心一笛风。
荆门道怀古
作者：佘光裕
朝代：明

西望夷陵有故乡，昔年曾此论皇图。楚山花落愁黄蝶，梁苑宫残锁绿芜。古洞云归眠石獣，荒碑火入化珠襦。思归莫作江南赋，芦荻萧萧啼夜乌。
萧烈女
作者：佘光裕
朝代：明

黯黯愁云结昼阴，坟头烟雨草萧森。风戈不落青春胆，血刃难移白日心。象海月沉珠有泪，泉台霜冷鹤无音。青鸾已去英魂在，读罢残碑感慨深。
道经旧游有感
作者：佘光裕
朝代：明

旅邸惊秋鬓欲华，白云天际是吾家。鸣弦绿水沿崖转，入画青山绕郭斜。医国经纶惭药石，应时文字乏英华。悠悠旧路生芳草，愁见垂杨集暮鸦。
郊行
作者：佘光裕
朝代：明

西风羸马出官亭，陌上行人问使星。雁落野塘霜正白，鸦藏烟树柳初青。幽峦路转通花坞，曲涧泉流入竹坰。极目沧江天万里，祥云佳气护王庭。
金谷园图
作者：佘光裕
朝代：明

石氏名园事晏游，燕钗十二舞妆楼。可怜月榭笙歌歇，冷落芙蓉一夜秋。
闻笛
作者：佘光裕
朝代：明

月夜群声寂，高楼一笛长。穿云含律吕，横玉落宫商。鹤唳关山冷，龙吟水国凉。不堪肠断处，乡思折垂杨。
飞来寺
作者：佘光裕
朝代：明

巍峨朱宇倚崔嵬，上界天裁绝点埃。爱客岩花飞复舞，媚人山鸟去还来。云霞不扫禅房静，灯火常悬佛殿开。洞锁薜萝仙子去，独留明月印苍苔。梵王宫殿古飞来，人去江空帝子哀。石洞云深龙睡稳，松关风度鹤声回。奇花竞吐飘山阁，乱树斜翻护石台。往事惊心君莫问，玉环金锁总浮埃。
飞来寺·其一
作者：佘光裕
朝代：明

巍峨朱宇倚崔嵬，上界天裁绝点埃。爱客岩花飞复舞，媚人山鸟去还来。云霞不扫禅房静，灯火常悬佛殿开。洞锁薜萝仙子去，独留明月印苍苔。
飞来寺·其二
作者：佘光裕
朝代：明

梵王宫殿古飞来，人去江空帝子哀。石洞云深龙睡稳，松关风度鹤声回。奇花竞吐飘山阁，乱树斜翻护石台。往事惊心君莫问，玉环金锁总浮埃。
宿万里桥
作者：佘国玺
朝代：明

秋高霞彩类蓬瀛，天外凉蟾一晕生。野牧长歌驱犊返，苍苍万里暮江平。
寿朝老
作者：佘志贞
朝代：明

戟似长髯玉似颜，风流重见谢东山。绕阶兰桂承天泽，百岁何须炼九还。
别刘抱白鍊师游楚
作者：佘祖颐
朝代：明

潇湘西去路漫漫，拄杖秋烟岳色寒。七十二峰云影外，不知谁共月明看。
厓山吊古
作者：佘祖颐
朝代：明

播迁海国恨何穷，当日乾坤黯淡中。玉玺泪沉王气散，铜驼月冷帝图空。寒厓风雨愁归鹤，故国松楸泣断鸿。一自翠华摇落后，忠魂长护紫龙宫。
怀吴蟾芬
作者：佘祖颐
朝代：明

为忆蛾眉妒，空怜骏骨求。十年灯火意，万里鬓毛秋。江苇初听雁，山云独倚楼。天南瞻紫气，寒色动吴钩。
罗浮山
作者：佘祖颐
朝代：明

缥缈层峦万仞雄，玄都日月擘鸿濛。石楼秀色晴临海，铁柱岚光翠泼空。采药僧归红树里，吹笙人在碧云中。凭虚欲挟飞鸾去，仙女峰头御彩虹。
丁丑秋日书事
作者：佘翔
朝代：明

端拱劳清问，谁当万里城。戎威骄假道，汉将大徵兵。抗疏多新进，运筹属老成。禁中频拊髀，颇牧昔时名。
七夕舟中
作者：佘翔
朝代：明

银汉迎仙佩，金飙动客舟。江湖逢此夕，砧杵报新秋。尘世伤萍梗，清宵看女牛。班姬团扇赋，吟罢不胜愁。
七夕集社中诸子迟柯陈二孝廉不至得槎字
作者：佘翔
朝代：明

嘉会当今夕，移樽对藕花。云霞生满翰，河汉望乘槎。砧捣千门月，盘堆五色瓜。风流怀二子，乞巧向谁家。
七夕风雨有怀
作者：佘翔
朝代：明

咫尺不可见，夷门风雨多。一水非银汉，无梁当奈何。
七夕风雨有怀
作者：佘翔
朝代：明

无边风雨夜萧萧，牛女何曾渡鹊桥。别有愁肠眠不得，隔窗欹枕听芭蕉。
七里滩别余鞠夫
作者：佘翔
朝代：明

山自盘龙七里来，客星高傍白云隈。滩头无恙东流水，谁著羊裘上钓台。武林春色日初迟，花满垆头酒满卮。无奈双龙愁里别，绿杨几度啭黄鹂。
七里滩别余鞠夫·其一
作者：佘翔
朝代：明

山自盘龙七里来，客星高傍白云隈。滩头无恙东流水，谁著羊裘上钓台。
七里滩别余鞠夫其二
作者：佘翔
朝代：明
体裁：七言绝句

武林春色日初迟，花满垆头酒满卮。无奈双龙愁里别，绿杨几度啭黄鹂。
三河舟中
作者：佘翔
朝代：明

漠漠千山雨，飘飘一叶舟。东南饶瘴疠，身世任沉浮。丧乱吟逾苦，风尘醉亦愁。此心关去住，能不愧沙鸥。
三洲十景 其一 烟墩孤树
作者：佘翔
朝代：明

海上旧烟垒，频年罢举烽。但有孤树影，带月舞龙钟。
三洲十景 其七 榕阴连陌
作者：佘翔
朝代：明

积翠尽阴阴，风吹十里响。上栖白鹭群，下映青苔壤。
三洲十景 其三 白水渔歌
作者：佘翔
朝代：明

一水接沧溟，六鳌秋可钓。试听欸乃歌，吾亦发长啸。
三洲十景 其九 平畴三塔
作者：佘翔
朝代：明

宝塔镇东方，亭亭三鸑鷟。云中挂暮蟾，海上射朝旭。
三洲十景 其二 海寺疏钟
作者：佘翔
朝代：明

墟里黄昏候，投林鸟雀哀。渡头钟隐隐，风送普陀来。
三洲十景 其五 六桥夜月
作者：佘翔
朝代：明

彷佛西湖上，烟波锁六桥。美人明月夜，好泛木兰桡。
三洲十景 其八 涧水流花
作者：佘翔
朝代：明

淙淙涧里水，不啻鸭头绿。有时流落花，疑是桃源曲。
三洲十景 其六 三江雪浪
作者：佘翔
朝代：明

海门烟雾深，忽见秋涛起。欲折扶桑枝，乘潮去万里。
三洲十景 其十 芳树孤台
作者：佘翔
朝代：明

嘉树郁成阴，孤台眺苍莽。长笑似苏门，白云自来往。
三洲十景 其四 沧洲樵隐
作者：佘翔
朝代：明

东海涌三洲，负薪堪自老。吾生澹荡人，更欲搴瑶草。
三洲十景·烟墩孤树
作者：佘翔
朝代：明

海上旧烟垒，频年罢举烽。但有孤树影，带月舞龙钟。墟里黄昏候，投林鸟雀哀。渡头钟隐隐，风送普陀来。一水接沧溟，六鳌秋可钓。试听欸乃歌，吾亦发长啸。东海涌三洲，负薪堪自老。吾生澹荡人，更欲搴瑶草。彷佛西湖上，烟波锁六桥。美人明月夜，好泛木兰桡。海门烟雾深，忽见秋涛起。欲折扶桑枝，乘潮去万里。积翠尽阴阴，风吹十里响。上栖白鹭群，下映青苔壤。淙淙涧里水，不啻鸭头绿。有时流落花，疑是桃源曲。宝塔镇东方，亭亭三鸑鷟。云中挂暮蟾，海上射朝旭。嘉树郁成阴，孤台眺苍莽。长笑似苏门，白云自来往。
上苍峡
作者：佘翔
朝代：明

岁暮下滩春上滩，年年高著远游冠。扁舟谁识䲭夷子，满眼风波醉里看。
上赵王
作者：佘翔
朝代：明

朱邸如云王气中，邺都形胜万年雄。自从汉室分茅后，带砺山河誓始终。君王乐善汉东平，几度褒章下玉京。端拱由来无一事，龙楼清夜望金茎。桐叶分封不计年，汉家隆准更谁贤。小山却慕淮南道，招隐还歌丛桂篇。芙蓉池上擅风流，今代宗藩古帝州。借问西园飞盖夜，何人托乘月中游。
上赵王·其一
作者：佘翔
朝代：明

朱邸如云王气中，邺都形胜万年雄。自从汉室分茅后，带砺山河誓始终。
上赵王·其三
作者：佘翔
朝代：明

桐叶分封不计年，汉家隆准更谁贤。小山却慕淮南道，招隐还歌丛桂篇。
上赵王·其二
作者：佘翔
朝代：明

君王乐善汉东平，几度褒章下玉京。端拱由来无一事，龙楼清夜望金茎。
上赵王·其四
作者：佘翔
朝代：明

芙蓉池上擅风流，今代宗藩古帝州。借问西园飞盖夜，何人托乘月中游。
严州怀古
作者：佘翔
朝代：明

飞鸾叠叠斗芙蓉，雨里看山色更浓。高卧羊裘人不见，钓台惟有白云封。
严滩上怀王仲房
作者：佘翔
朝代：明

论交二十载，湖海邈高风。名自青云薄，诗多白发工。灵岩探玉笥，流水调丝桐。七里扁舟客，怀人数断鸿。
严濑舟中诵姚巽卿赠别诗有世路危于七里滩作此寄意
作者：佘翔
朝代：明

读罢新诗恼客魂，人情反覆未须论。清泠依旧严陵水，日夜东流望海门。
丰县道中
作者：佘翔
朝代：明

山东隆准起雄图，西望关中定帝都。见说枌榆遗社在，未央还属汉家无。
丰城舟中有感
作者：佘翔
朝代：明

城下江流带夕晖，城边云树望依微。当年狱底雌雄剑，不识今从何处飞。
为张大赠妓
作者：佘翔
朝代：明

柳亸莺啼夕照间，黄金买酒醉红颜。双眉不用张郎扫，翠黛分明似远山。
久不得子韩粤中消息怅然有怀
作者：佘翔
朝代：明

无赖炎州客，漂零胡不归。天涯双鬓改，岭外尺书稀。珠探鲛人室，帆遥燕子矶。何时重握手，一醉典春衣。
义帝陵
作者：佘翔
朝代：明

牧羊何意起民间，祸隐当年遣入关。千古兴亡君莫问，江东曾见一人还。
乌石山避暑
作者：佘翔
朝代：明

灵岩标北郭，下瞰白云乡。塔影悬初地，松涛落上方。看云频枕石，闻梵欲依床。避暑疑河朔，传杯乐未央。
九日仝陈别驾登白鹤峰
作者：佘翔
朝代：明

素节登高处，相看岂故乡。乾坤同逆旅，岁月又重阳。睥睨孤城暮，潺湲二水长。归心浑欲折，篱畔菊初黄。
九日同友人登东山
作者：佘翔
朝代：明

城阴秋色带蒹葭，载酒登高览物华。漫学龙山轻落帽，白头如雪笑黄花。佳节登临兴不孤，相将花下剧呼卢。诗成戏马千秋事，轻易逢人结酒徒。青女飞来九月霜，尊前含笑佩萸囊。自知不是柴桑客，也向莲花礼法王。萧萧木叶下晴空，坐笑楼台醉晚风。回首当年兵革里，夜深鬼火泣寒蛩。
九日同友人登东山·其一
作者：佘翔
朝代：明

城阴秋色带蒹葭，载酒登高览物华。漫学龙山轻落帽，白头如雪笑黄花。
九日同友人登东山其三
作者：佘翔
朝代：明
体裁：七言绝句

青女飞来九月霜，尊前含笑佩萸囊。自知不是柴桑客，也向莲花礼法王。
九日同友人登东山其二
作者：佘翔
朝代：明
体裁：七言绝句

佳节登临兴不孤，相将花下剧呼卢。诗成戏马千秋事，轻易逢人结酒徒。
九日同友人登东山其四
作者：佘翔
朝代：明
体裁：七言绝句

萧萧木叶下晴空，坐笑楼台醉晚风。回首当年兵革里，夜深鬼火泣寒蛩。
九日登苍翠阁值郑九携酒至
作者：佘翔
朝代：明

秋风摇落客天涯，徙倚高楼夕照斜。纵有白衣来送酒，依然不见故园花。
九日陈汝大招集林氏园亭同陈幼孺郑性之康孟担徐惟起袁无竞分得阳字
作者：佘翔
朝代：明

招隐城隅一草堂，开尊正对菊花黄。台边薜荔寒秋水，槛外芙蓉弄夕阳。云起三山藏古堞，风吹万籁转清商。相看不醉茱萸酒，镜里空馀两鬓霜。
九日饮酒肆
作者：佘翔
朝代：明

他乡逢素节，何处觅黄花。白发登高懒，将钱向酒家。
九日黄惟雅招登黄华山同郑兆圣柯宾朋作
作者：佘翔
朝代：明

黄华山下白云浮，爱客携樽最上头。睥睨烟含千树影，芙蓉风动万家秋。寒花色艳淩青女，流水声长咽紫洲。此日汪洋情不浅，客中摇落未须愁。
九鲤湖即事
作者：佘翔
朝代：明

步入桃源路，山空日未昏。花明丹灶火，犬吠酒家村。石窍通鳌极，涛声激海门。翻思生羽翼，长啸蹑昆崙。
九鲤湖歌招道士
作者：佘翔
朝代：明

九鲤湖中山水深，九鲤仙人何处寻。我来此地访遗迹，西风吹雨昼阴阴。石床丹灶依然在，珠帘瀑布长不改。跨鲤仙人去杳然，桑田几度变沧海。斋心初向水晶宫，遥见青童玉女下云中。鸾骖鹤驭应无数，中有红颜绿发之仙翁。俨然授我金丹诀，沆瀣盘中和玉屑。我也再拜三复之，临风直欲朝天阙。君不见秦皇遣士访蓬莱，徐市楼船去不回。骊山刑徒七十万，空馀金椁葬寒灰。又不见汉武求仙开桂馆，文成五利朝中满。十二楼成国内虚，轮台诏下悔何晚。仙分由来不偶然，古人遗事今人传。何如此地搴瑶草，左挟洪崖右偓佺。羽衣道士开笑口，举杯酌我山中酒。百年超忽若飞梭，安用虚名垂不朽。我欲寻真学赤松，飘飘与尔驾茅龙。湖中采却三花秀，养得仙人冰雪容。道士道士可相从。
云来阁玩月同陈尧勋陈公衡作
作者：佘翔
朝代：明

置酒延词客，壶公秀可餐。欲披云外影，坐待月华看。河汉金波淡，蟾蜍玉露寒。若非班氏女，谁解赋齐纨。
五月三日仝诸君泛舟
作者：佘翔
朝代：明

南薰吹灌木，载酒命兰舟。兴动沧浪水，香生杜若洲。清言谐夙契，大块等浮沤。俱罄杯中物，独醒空自愁。海曲分南北，为欢驾彩虹。三江澄碧浪，五月御薰风。蒲酒渔郎醉，菱歌浣女工。眷兹游汗漫，何必问新丰。
五月三日仝诸君泛舟·其一
作者：佘翔
朝代：明

南薰吹灌木，载酒命兰舟。兴动沧浪水，香生杜若洲。清言谐夙契，大块等浮沤。俱罄杯中物，独醒空自愁。
五月三日仝诸君泛舟其二
作者：佘翔
朝代：明
体裁：五言律诗

海曲分南北，为欢驾彩虹。三江澄碧浪，五月御薰风。蒲酒渔郎醉，菱歌浣女工。眷兹游汗漫，何必问新丰。
京口早发
作者：佘翔
朝代：明

远寺疏钟动，长江片月流。客愁眠不得，起视水边楼。河汉星将曙，关门柝未休。榜人初击楫，西上秣陵州。
人日冶城山斋呈吴子从
作者：佘翔
朝代：明

异地逢人日，空斋滞客星。愁来双鬓白，病起数峰青。弱柳矜明媚，飞鸿去杳冥。途穷休下泪，身世等浮萍。紫气秦淮合，钟陵杳霭间。？知逢七日，又是客三山。柳色将春到，禽声对酒閒。故园花渐发，惆怅未言还。
人日冶城山斋呈吴子从·其一
作者：佘翔
朝代：明

异地逢人日，空斋滞客星。愁来双鬓白，病起数峰青。弱柳矜明媚，飞鸿去杳冥。途穷休下泪，身世等浮萍。
人日冶城山斋呈吴子从·其二
作者：佘翔
朝代：明

紫气秦淮合，钟陵杳霭间。？知逢七日，又是客三山。柳色将春到，禽声对酒閒。故园花渐发，惆怅未言还。
人日冶城山斋呈吴子从其二
作者：佘翔
朝代：明
体裁：五言律诗

紫气秦淮合，钟陵杳霭间。�知逢七日，又是客三山。柳色将春到，禽声对酒閒。故园花渐发，惆怅未言还。
仙溪夜泊怀郑山人
作者：佘翔
朝代：明

孤舟微月倚前滩，谡谡松风入枕寒。何处怀人耕谷口，一溪流水夜漫漫。
仙溪舟中报黄德符
作者：佘翔
朝代：明

为访仙源去，兰桡趁晚风。山青烟树外，溪碧火云中。胜事怀河朔，幽心寄桂丛。美人渺何许，临水送飞鸿。
仙门洞次苏大禹参君韵
作者：佘翔
朝代：明

共有寻真兴，林峦望里微。朝乘青雀舫，暮叩白云扉。涧水寒侵榻，岩花香扑衣。僧来分乞食，信宿欲忘归。
仙霞道中同马从甫作
作者：佘翔
朝代：明

海上仙踪已杳然，群峰犹自插遥天。路疑九折羊肠断，云自孤飞马首悬。厌说江湖风雨恶，愁闻吴楚甲兵连。栖栖不是忧时者，访道名山有夙缘。
仝赵献武林洁甫饮仲仁宅
作者：佘翔
朝代：明

谁道元龙傲，相逢意转亲。但教千日醉，莫笑百年贫。风雨能留客，烟花不负人。夜来占太史，星已聚荀陈。
仝郑文蔚饮水亭作
作者：佘翔
朝代：明

水曲花偏丽，柴门客到稀。藤萝盟不负，鸥鹭浴相依。半醉眠芳草，长吟望翠微。柳条春欲暮，肯令赏心违。
会稽舟中
作者：佘翔
朝代：明

雪满江头路已迷，萍踪何事更凄凄。欲探禹穴怀司马，一夜扁舟入会稽。
侠客
作者：佘翔
朝代：明

都市知名姓，横行借报仇。酣歌易水去，那问大刀头。
保安道中怀颜廷渠
作者：佘翔
朝代：明

青山历历半丹枫，人在天涯各转蓬。不念无诸城下别，五湖明月好谁同。
催牡丹
作者：佘翔
朝代：明

春色已平分，名花犹未吐。把酒一酬之，我歌花且舞。
元妙观闻箫
作者：佘翔
朝代：明

月明仙院夜沉沉，鹳雀高巢古木阴。独坐西楼钟磬寂，玉箫吹起故园心。扶藜笑指赤松家，踏破空中五色霞。缥缈何人吹玉笛，春风开遍武陵花。
元妙观闻箫·其一
作者：佘翔
朝代：明

月明仙院夜沉沉，鹳雀高巢古木阴。独坐西楼钟磬寂，玉箫吹起故园心。
元妙观闻箫·其二
作者：佘翔
朝代：明

扶藜笑指赤松家，踏破空中五色霞。缥缈何人吹玉笛，春风开遍武陵花。
元日
作者：佘翔
朝代：明

逆旅逢元日，相看总隐沦。愁来诗不废，客久鬓如新。把钓怀东海，垂衣想北宸。江湖浊酒在，一醉任吾真。
元日和方子及雪霁
作者：佘翔
朝代：明

九衢车马逐轻尘，岁月催人两鬓新。律应青阳来昨夜，杯传浊酒媚佳辰。玉珂色映秦淮雪，綵笔题残汉署春。一自仙郎裁郢曲，眼中谁是和歌人。
元日用元礼韵
作者：佘翔
朝代：明

乘春初出郭，峡口一亭开。不为条风暖，何缘缓步来。鱼翻池上藻，鸟啄涧边梅。欲倚卢敖杖，翩翩上九垓。
入苏门
作者：佘翔
朝代：明

策杖游何处，苏门慕昔贤。松声疑凤啸，云气似龙潜。台迥藏修竹，山深拥紫烟。何当逢石髓，一举挟飞仙。
八咏禁体 其一 夕阳楼
作者：佘翔
朝代：明

十二凌霄迥，雕甍驻晚晖。层霞侵绣闼，返照逗朱扉。倚槛群鸦集，巡檐乳燕飞。晚妆羞独上，花月隔音徽。
八咏禁体 其七 画堂燕
作者：佘翔
朝代：明

甲第开王谢，双栖试羽裳。空巢依藻棁，将子下雕梁。尾剪差池影，泥含百和香。谁堪荡子妇，刺绣掩空房。
八咏禁体 其三 芦花风
作者：佘翔
朝代：明

蘋末商飙动，飘飘舞絮狂。行空疑泛梗，著树若飞霜。衬水鱼争沫，披云雁作行。所嗟人远戍，秋老未还乡。
八咏禁体 其二 流黄月
作者：佘翔
朝代：明

少妇停梭处，银河玉镜飞。蟾窥双镊影，兔射七襄机。促织声偏急，合欢信转稀。关山吹玉笛，何处是金微。
八咏禁体 其五 霜前叶
作者：佘翔
朝代：明

园林秋色淡，青女信先知。憔悴自今日，葳蕤非故枝。洞庭波欲起，金井露为期。赋质元轻薄，托根终不移。
八咏禁体 其八 沙场雁
作者：佘翔
朝代：明

阴碛排云下，边庭唳月新。稻粱怀汉苑，羽翼染沙尘。避缴愁分猎，衔芦怯渡津。青闺书不到，魂断玉关人。
八咏禁体 其六 松上雪
作者：佘翔
朝代：明

架壑材凌劲，孤标压六霙。龙疑蟠玉垒，鹤自下青城。气肃徂徕节，光浮琥珀精。肯随桃李艳，惟结岁寒盟。
八咏禁体 其四 芭蕉雨
作者：佘翔
朝代：明

绮阁背园林，晴光满绿阴。忽闻声淅沥，自觉气萧森。远梦醒凉簟，清商咽素衾。博山炉欲烬，欹枕听馀音。
八咏禁体·夕阳楼
作者：佘翔
朝代：明

十二凌霄迥，雕甍驻晚晖。层霞侵绣闼，返照逗朱扉。倚槛群鸦集，巡檐乳燕飞。晚妆羞独上，花月隔音徽。少妇停梭处，银河玉镜飞。蟾窥双镊影，兔射七襄机。促织声偏急，合欢信转稀。关山吹玉笛，何处是金微。蘋末商飙动，飘飘舞絮狂。行空疑泛梗，著树若飞霜。衬水鱼争沫，披云雁作行。所嗟人远戍，秋老未还乡。绮阁背园林，晴光满绿阴。忽闻声淅沥，自觉气萧森。远梦醒凉簟，清商咽素衾。博山炉欲烬，欹枕听馀音。园林秋色淡，青女信先知。憔悴自今日，葳蕤非故枝。洞庭波欲起，金井露为期。赋质元轻薄，托根终不移。架壑材凌劲，孤标压六霙。龙疑蟠玉垒，鹤自下青城。气肃徂徕节，光浮琥珀精。肯随桃李艳，惟结岁寒盟。甲第开王谢，双栖试羽裳。空巢依藻棁，将子下雕梁。尾剪差池影，泥含百和香。谁堪荡子妇，刺绣掩空房。阴碛排云下，边庭唳月新。稻粱怀汉苑，羽翼染沙尘。避缴愁分猎，衔芦怯渡津。青闺书不到，魂断玉关人。
兰溪舟中怀吴元瑞
作者：佘翔
朝代：明

吴山山下一逢君，五载鸿书杳不闻。今日扁舟过瀫水，一尊犹自隔青云。
关山月
作者：佘翔
朝代：明

上谷风尘起，良人去不归。青楼多涕泪，紫塞隔音徽。月下秋砧急，庭前桐叶飞。榆关万里道，何处寄寒衣。
冬夜仝林靖初林方道陈廷选林奉初余伯荐柯世显集郑兆相宅
作者：佘翔
朝代：明

片月移庭树，花阴客乍来。张灯娱永夕，促席罄深杯。歌彻湘中曲，谈倾稷下才。留连？一醉，肯惜玉山颓。
冬夜仝林靖初林方道陈廷选林奉初余伯荐柯世显集郑兆相宅
作者：佘翔
朝代：明
体裁：五言律诗

片月移庭树，花阴客乍来。张灯娱永夕，促席罄深杯。歌彻湘中曲，谈倾稷下才。留连�一醉，肯惜玉山颓。
冬夜尧勋过访值雷雨大作
作者：佘翔
朝代：明

岁寒风雨夜，兴似剡溪船。雷震嘉平月，星缠己夘年。酒人吾独老，词客尔堪怜。剪烛弹棋罢，联床一醉眠。
冬夜徐茂吴集汪惟一邵长孺汪虞卿于建初寺分得青字
作者：佘翔
朝代：明

寒月照松棂，昙花香满庭。偶来沧海客，一缀白榆星。妙偈参诗入，微钟杂梵听。危楼频徙倚，醉眼落空青。
冬日同游宗谦余思澄泛木兰作
作者：佘翔
朝代：明

为有寻真兴，欢乘载酒船。溪寒云翳日，谷迥树浮天。龙气盘沙岸，鸥群散野田。共歌招隐赋，挥手弄苍烟。千秋含朔气，天地有无间。风送扁舟客，云随孤鸟还。浮生逃浊酒，高眼傲青山。胜地藤萝古，游人几醉攀。
冬日同游宗谦余思澄泛木兰作·其一
作者：佘翔
朝代：明

为有寻真兴，欢乘载酒船。溪寒云翳日，谷迥树浮天。龙气盘沙岸，鸥群散野田。共歌招隐赋，挥手弄苍烟。
冬日同游宗谦余思澄泛木兰作其二
作者：佘翔
朝代：明
体裁：五言律诗

千秋含朔气，天地有无间。风送扁舟客，云随孤鸟还。浮生逃浊酒，高眼傲青山。胜地藤萝古，游人几醉攀。
冬日苦雨
作者：佘翔
朝代：明

积雨愁无赖，蓬蒿日掩门。炊烟沉北舍，饥鸟噪孤村。南亩终何穫，东柯早已髡。沉吟空自苦，抚景暗销魂。檐前声不绝，枕上听来频。乞米空怀帖，披裘那负薪。形骸枯欲折，童仆馁生嗔。如此萧条色，谁堪原宪贫。
冬日苦雨·其一
作者：佘翔
朝代：明

积雨愁无赖，蓬蒿日掩门。炊烟沉北舍，饥鸟噪孤村。南亩终何穫，东柯早已髡。沉吟空自苦，抚景暗销魂。
冬日苦雨其二
作者：佘翔
朝代：明
体裁：五言律诗

檐前声不绝，枕上听来频。乞米空怀帖，披裘那负薪。形骸枯欲折，童仆馁生嗔。如此萧条色，谁堪原宪贫。
冬日西岩燕集分得陵字
作者：佘翔
朝代：明

岧峣楼阁白云层，何意龙门客并登。望入烟萝山似黛，歌翻金石酒如渑。阶前玉露荣丛桂，坐上春风盛朗陵。短发萧然狂不厌，扁舟雪夜兴堪乘。
冬至汪伯玉招集大函馆同屠长卿徐茂吴吴少君龙君御吴叔嘉汪仲淹仲嘉潘景升暨悦公得灯字
作者：佘翔
朝代：明

大函别馆势崚嶒，玳瑁筵开客并登。笑指天都宜盼望，坐依霄汉若鶱腾。谈挥玉麈纷成绮，酒进金卮涌似渑。檐际星垂双佩剑，尊前花艳九华灯。石门并列山中相，栗里还招社里僧。飞盖三更惊月出，挥毫四座蔚云兴。已誇兔苑称枚叟，更喜龙门御李膺。文变深林甘隐豹，翮抟北海快飞鹏。赋成但乞题元晏，禅定何疑出上乘。梅柳将春淩积雪，松筠向晚傲层冰。朗陵象纬书堪纪，谢氏池塘句可凭。经著五千浮紫气，杖携太乙失苍藤。黑貂敝矣悲羁旅，皓首陶然庆得朋。北斗阑干欢未歇，归来万井旭东升。
出郭
作者：佘翔
朝代：明

出郭期无事，看花转不閒。夕阳低众壑，水底见青山。
出门志感
作者：佘翔
朝代：明

别却床头绿绮琴，出门何处觅知音。一从玉斧蓬莱去，采药犹存未死心。
初夏柬姚明府
作者：佘翔
朝代：明

群木散繁阴，怀人思不禁。九华青似黛，几度梦相寻。康乐题春草，步兵笑竹林。溪头新水至，迟尔一披襟。
别方子韩
作者：佘翔
朝代：明

湖海怜同病，风尘笑独醒。投人双白璧，愤世一青萍。落魄文章壮，狂歌涕泪零。鹏抟还尔辈，吾道托鸿冥。飘零谁下榻，偃蹇独登楼。交态黄金变，穷途白发愁。飞扬裁郢曲，睥睨看吴钩。莫洒杨朱泪，乾坤一叶舟。司马才名大，元龙客礼疏。形骸长自放，词赋好谁嘘。把袂看时事，衔杯叹索居。不知萍梗迹，飘泊竟何如。问奇曾载酒，听雨几联床。久客何萧索，悲歌故慨慷。竖儒从侧目，世路枉回肠。我辈风流在，何妨入醉乡。才名空落落，踪迹竟栖栖。骏骨千金妒，羊肠九坂迷。人从天外别，乌似故乡啼。莫笑交游绝，前身是姓嵇。江湖双别泪，天地一狂生。有客同王粲，何人称祢衡。绨袍风雨色，樽酒别离情。君自怀明月，终偿十五城。
别方子韩·其一
作者：佘翔
朝代：明

湖海怜同病，风尘笑独醒。投人双白璧，愤世一青萍。落魄文章壮，狂歌涕泪零。鹏抟还尔辈，吾道托鸿冥。
别方子韩其三
作者：佘翔
朝代：明
体裁：五言律诗

司马才名大，元龙客礼疏。形骸长自放，词赋好谁嘘。把袂看时事，衔杯叹索居。不知萍梗迹，飘泊竟何如。
别方子韩其二
作者：佘翔
朝代：明
体裁：五言律诗

飘零谁下榻，偃蹇独登楼。交态黄金变，穷途白发愁。飞扬裁郢曲，睥睨看吴钩。莫洒杨朱泪，乾坤一叶舟。
别方子韩其五
作者：佘翔
朝代：明
体裁：五言律诗

才名空落落，踪迹竟栖栖。骏骨千金妒，羊肠九坂迷。人从天外别，乌似故乡啼。莫笑交游绝，前身是姓嵇。
别方子韩其六
作者：佘翔
朝代：明
体裁：五言律诗

江湖双别泪，天地一狂生。有客同王粲，何人称祢衡。绨袍风雨色，樽酒别离情。君自怀明月，终偿十五城。
别方子韩其四
作者：佘翔
朝代：明
体裁：五言律诗

问奇曾载酒，听雨几联床。久客何萧索，悲歌故慨慷。竖儒从侧目，世路枉回肠。我辈风流在，何妨入醉乡。
别林及甫
作者：佘翔
朝代：明

岁暮相逢雨雪多，春风曾奈别离何。解衣不为垆头酒，白眼看人一醉歌。按剑风尘祗自愁，嗟君也敝黑貂裘。怀中十五连城璧，不是相知未可投。
别林及甫·其一
作者：佘翔
朝代：明

岁暮相逢雨雪多，春风曾奈别离何。解衣不为垆头酒，白眼看人一醉歌。
别林及甫·其二
作者：佘翔
朝代：明

按剑风尘祗自愁，嗟君也敝黑貂裘。怀中十五连城璧，不是相知未可投。
别许元复
作者：佘翔
朝代：明

阊门杨柳散秋阴，斗酒相看一片心。日暮江头乘舸去，寒山回首白云深。
别马君
作者：佘翔
朝代：明

斗酒江头别，相看击筑歌。长江流不尽，离恨较谁多。高才君倚马，落魄我歌鱼。相劝加餐饭，无忘尺素书。
别马君·其一
作者：佘翔
朝代：明

斗酒江头别，相看击筑歌。长江流不尽，离恨较谁多。
别马君·其二
作者：佘翔
朝代：明

高才君倚马，落魄我歌鱼。相劝加餐饭，无忘尺素书。
别黄白仲
作者：佘翔
朝代：明

裘自蒙茸剑陆离，一尊临别泪双垂。伤时书敢怀孤愤，去国歌堪托五噫。天际愁魂青草断，山中归梦白云知。故人回首风尘隔，把臂江湖未有期。
别黄贞甫
作者：佘翔
朝代：明

客舍怜君日日过，故人回首兴偏多。孤舟无那东风别，芳草萋萋远水波。
剑浦夜泊
作者：佘翔
朝代：明

睥睨飞来片月孤，扁舟何处问当垆。寒潭水冷双龙伏，犹有丰城剑气无。
剑浦对月呈陈观甫
作者：佘翔
朝代：明

津口潺湲万壑哀，城头玉女弄珠来。依然狱底双龙剑，千载何人复姓雷。
午日分赋得桃印符
作者：佘翔
朝代：明

綵丝逢令节，仙篆表灵符。五木精初聚，千门祟已逋。采莲喧竞渡，斗草艳当垆。别有潇湘意，临流吊左徒。㡩幕凄凉夜，孤灯思不禁。为云还入梦，奔月亦何心。气咽凤凰管，香销翡翠衾。一弹瑶瑟罢，山水动哀音。菱镜何能掩，兰房此日亲。金精空坠地，玉树已成尘。虹断蓝桥魄，云归洛浦神。幽香还满室，曾是不归人。一展悼亡卷，悲风飒飒来。香魂终不返，玉貌转堪猜。泪竭潘郎句，心怜谢韫才。鼓盆非不达，五恨总难裁。
午日分赋得桃印符 其一 悼亡诗为嵇士茂题卷
作者：佘翔
朝代：明

嵇生竹林士，伉俪系幽情。神爽窥圆照，肠愁寄短声。帐中形影在，花下去来轻。孙楚哀流电，临风泪满缨。
午日分赋得桃印符·其一
作者：佘翔
朝代：明

綵丝逢令节，仙篆表灵符。五木精初聚，千门祟已逋。采莲喧竞渡，斗草艳当垆。别有潇湘意，临流吊左徒。
午日分赋得桃印符·其四
作者：佘翔
朝代：明

一展悼亡卷，悲风飒飒来。香魂终不返，玉貌转堪猜。泪竭潘郎句，心怜谢韫才。鼓盆非不达，五恨总难裁。
午日分赋得桃印符其三
作者：佘翔
朝代：明
体裁：五言律诗

菱镜何能掩，兰房此日亲。金精空坠地，玉树已成尘。虹断蓝桥魄，云归洛浦神。幽香还满室，曾是不归人。
午日分赋得桃印符其二
作者：佘翔
朝代：明
体裁：五言律诗

㡩幕凄凉夜，孤灯思不禁。为云还入梦，奔月亦何心。气咽凤凰管，香销翡翠衾。一弹瑶瑟罢，山水动哀音。
午日泛舟怀古
作者：佘翔
朝代：明

载酒当佳节，临流感慨深。笙歌喧远浦，烟雨散平林。抱石千秋泪，怀沙午日心。遗风留泽畔，落日想行吟。
午日谢性卿招集斋中薄暮登楼赋此
作者：佘翔
朝代：明

竞渡逢佳节，多君折简招。艾符方在户，莆酒且盈瓢。对榻挥玄麈，登楼拂斗杓。左徒遗恨在，千载未能消。
南浦寄黄惟雅
作者：佘翔
朝代：明

江夏怜新别，论交十载情。停舟依柘浦，下榻恋芝城。风雨花间啸，琴樽竹下迎。即今馀梦寐，隔水听啼莺。
卧游室为图南题
作者：佘翔
朝代：明

不须穷亥步，一室足徜徉。榻上逢宗炳，书中得子长。骖云低五岳，吸露驻三光。更有凌云梦，天孙赠锦裳。
卧龙山怀古
作者：佘翔
朝代：明

欲览会稽城，试上龙山顶。越王不复来，万家春树冷。
发豫章
作者：佘翔
朝代：明

大江秋水一孤帆，万里西风冷布衫。不是南州无下榻，青山生计托长镵。
古别离
作者：佘翔
朝代：明

问君何所之，未语泪先落。宁跨茅家龙，莫采刘郎药。
古别离二首
作者：佘翔
朝代：明

南海有明珠，光洁还如昨。君心谅不移，所嗟妾命薄。飘飘杨白花，随风无定止。一片别郎心，可以照秋水。
古别离二首·其一
作者：佘翔
朝代：明

南海有明珠，光洁还如昨。君心谅不移，所嗟妾命薄。
古别离二首·其二
作者：佘翔
朝代：明

飘飘杨白花，随风无定止。一片别郎心，可以照秋水。
古意
作者：佘翔
朝代：明

窈窕卢家妇，当窗理针线。含情步花间，羞见双飞燕。
古诗
作者：佘翔
朝代：明

合浦产明珠，澧泽茁芳草。褰裳欲采之，将以遗所好。所好隔天涯，戚戚伤怀抱。岁寒雨雪多，游子悲远道。思君重踌躇，一夜令人老。盈盈三五月，流辉入我帷。中夜起徬徨，忧心当告谁。白露涂中庭，寒螀夕鸣悲。岂无心所欢，千里邈音徽。仰视雁南翔，俯盻庭柯飞。漫漫兹长夜，涕泪沾裳衣。百年何奄忽，燕乐当及时。斗酒娱心意，厚薄非所知。美人朝握手，言笑生光辉。风波一失所，嘉会安可期。逝者日以远，来者日以稀。营营而惜费，无乃贤达嗤。女萝何袅袅，杨柳何依依。皎皎谁家妇，罗绮媚春晖。妆成妒桃李，流涕倚双扉。荡子新婚别，三年行不归。青春嗟自老，红颜亦已非。俯仰切中怀，何以解渴饥。
古诗·其一
作者：佘翔
朝代：明

合浦产明珠，澧泽茁芳草。褰裳欲采之，将以遗所好。所好隔天涯，戚戚伤怀抱。岁寒雨雪多，游子悲远道。思君重踌躇，一夜令人老。
古诗·其三
作者：佘翔
朝代：明

百年何奄忽，燕乐当及时。斗酒娱心意，厚薄非所知。美人朝握手，言笑生光辉。风波一失所，嘉会安可期。逝者日以远，来者日以稀。营营而惜费，无乃贤达嗤。
古诗·其二
作者：佘翔
朝代：明

盈盈三五月，流辉入我帷。中夜起徬徨，忧心当告谁。白露涂中庭，寒螀夕鸣悲。岂无心所欢，千里邈音徽。仰视雁南翔，俯盻庭柯飞。漫漫兹长夜，涕泪沾裳衣。
古诗·其四
作者：佘翔
朝代：明

女萝何袅袅，杨柳何依依。皎皎谁家妇，罗绮媚春晖。妆成妒桃李，流涕倚双扉。荡子新婚别，三年行不归。青春嗟自老，红颜亦已非。俯仰切中怀，何以解渴饥。
吊屈大夫
作者：佘翔
朝代：明

汨罗江畔草萧疏，千古怀沙恨有馀。日暮哀猿正凄切，不知何处吊三闾。
同仁甫汝存天迪登乌石山
作者：佘翔
朝代：明

海上西风万木哀，开樽相命一登台。寒江朝曳云边练，怪石秋生雨后苔。片片飞鸿过睥睨，亭亭双树倚崔嵬。天涯此日悲摇落，作赋谁怜宋玉才。
同周九逵游宗振集用晦王孙芙蓉园得华字
作者：佘翔
朝代：明

青藜高阁抱龙沙，客向王门校五车。玉树旧传桐叶地，天香秋散桂丛花。邹枚授简生春色，牛斗开函斗物华。对酒试论千载事，建安七子起谁家。
同彭玉润游摄山
作者：佘翔
朝代：明

歇马行松径，寻僧度石桥。欲窥龙藏胜，不惮虎溪遥。踰岭参干佛，看碑辨六朝。谁言陶处士，犹待远公招。一片烟萝地，空山涌白莲。欲除烦恼障，先辨辟支禅。鸟下翻经石，龙沉洗钵泉。新诗携谢眺，翘首问青天。
同彭玉润游摄山·其一
作者：佘翔
朝代：明

歇马行松径，寻僧度石桥。欲窥龙藏胜，不惮虎溪遥。踰岭参干佛，看碑辨六朝。谁言陶处士，犹待远公招。
同彭玉润游摄山其二
作者：佘翔
朝代：明
体裁：五言律诗

一片烟萝地，空山涌白莲。欲除烦恼障，先辨辟支禅。鸟下翻经石，龙沉洗钵泉。新诗携谢眺，翘首问青天。
同徐茂吴游白岳信宿紫霄楼
作者：佘翔
朝代：明

东南真气抱神皋，谒帝重来感二毛。尘世漫随沧海变，名山不改白云高。泉鸣石壁飞寒雨，风入松林急暮涛。闻道襄城迷七圣，劳生？得解天韬。北斗天高不可从，灵岩壁立翠重重。松间此日来双鹤，云里何年驻六龙。短褐朝元随羽节，空山采秀蹑仙踪。日斜笑倚卢敖杖，谷口西风落暝钟。寻真何必蹑昆崙，礼罢元坛日欲昏。万壑云霞封帝畤，十洲鸾鹤下天门。舄飞敢谓丹砂就，书著还瞻紫气屯。相对高楼清不寐，长生有诀细堪论。楼阁岧峣接太虚，客来登眺倚蟾蜍。斋分玉女青精饭，驾借仙人白鹿车。鸑鷟参差云外耸，芙蓉隐映月中疏。夜阑听彻钧天乐，剪烛焚香读道书。
同徐茂吴游白岳信宿紫霄楼·其一
作者：佘翔
朝代：明

东南真气抱神皋，谒帝重来感二毛。尘世漫随沧海变，名山不改白云高。泉鸣石壁飞寒雨，风入松林急暮涛。闻道襄城迷七圣，劳生？得解天韬。
同徐茂吴游白岳信宿紫霄楼·其一
作者：佘翔
朝代：明
体裁：七言律诗

东南真气抱神皋，谒帝重来感二毛。尘世漫随沧海变，名山不改白云高。泉鸣石壁飞寒雨，风入松林急暮涛。闻道襄城迷七圣，劳生�得解天韬。
同徐茂吴游白岳信宿紫霄楼其三
作者：佘翔
朝代：明
体裁：七言律诗

寻真何必蹑昆崙，礼罢元坛日欲昏。万壑云霞封帝畤，十洲鸾鹤下天门。舄飞敢谓丹砂就，书著还瞻紫气屯。相对高楼清不寐，长生有诀细堪论。
同徐茂吴游白岳信宿紫霄楼其二
作者：佘翔
朝代：明
体裁：七言律诗

北斗天高不可从，灵岩壁立翠重重。松间此日来双鹤，云里何年驻六龙。短褐朝元随羽节，空山采秀蹑仙踪。日斜笑倚卢敖杖，谷口西风落暝钟。
同徐茂吴游白岳信宿紫霄楼其四
作者：佘翔
朝代：明
体裁：七言律诗

楼阁岧峣接太虚，客来登眺倚蟾蜍。斋分玉女青精饭，驾借仙人白鹿车。鸑鷟参差云外耸，芙蓉隐映月中疏。夜阑听彻钧天乐，剪烛焚香读道书。
同戴朝宾姚在质登壶公山
作者：佘翔
朝代：明

太守风流谢永嘉，开山独爱白云斜。携来彭泽先生酒，醉杀天台二女花。拄杖孤峰低日月，挥毫五色散烟霞。应悲城郭多生事，欲驾仙人白鹿车。
同戴朝宾陈观甫吴潜夫陈叔理泛舟晋安城西作
作者：佘翔
朝代：明

参差楼阁镜中开，客自风流载酒来。山势似浮三竺寺，荷香深袭百花杯。商歌竞逐沧浪起，野服俱成薜荔裁。我辈相逢情不浅，停桡还上越王台。
同方子韩陈尧勋郑文蔚宗希文集林廷济迎翠楼得银字
作者：佘翔
朝代：明

南楼秉烛乱星辰，把臂相看总酒人。落魄此生容大块，浮名何物抵阳春。夜阑一部蛙声急，雨歇千家月色新。但托鸱夷长取醉，百年轻易鬓如银。
同施仲宣黄惟聚尧衢游九鲤湖分得齐字
作者：佘翔
朝代：明

洞壑寻真去，扶筇过莒溪。路随青嶂转，人与白云齐。灌木寒风冷，閒猿隔水啼。具茨何处是，七圣望中迷。托乘探仙箓，三花驻马蹄。泉声喧万壑，云气护层梯。采秀骑玄鹿，传书倩碧鸡。霞浆堪一醉，扫石待留题。瞥见如泥髓，前身岂姓稽。湖澄涵白练，山迥接青霓。六博仙初聚，三珠鹤并栖。水晶帘正捲，吾欲授刀圭。倚杖看飞瀑，空山日渐西。云中思跨鲤，水底欲燃犀。梦觉星初聚，诗成马正嘶。避秦还此地，何日重攀跻。
同施仲宣黄惟聚尧衢游九鲤湖分得齐字·其一
作者：佘翔
朝代：明

洞壑寻真去，扶筇过莒溪。路随青嶂转，人与白云齐。灌木寒风冷，閒猿隔水啼。具茨何处是，七圣望中迷。
同施仲宣黄惟聚尧衢游九鲤湖分得齐字·其三
作者：佘翔
朝代：明

瞥见如泥髓，前身岂姓稽。湖澄涵白练，山迥接青霓。六博仙初聚，三珠鹤并栖。水晶帘正捲，吾欲授刀圭。
同施仲宣黄惟聚尧衢游九鲤湖分得齐字·其二
作者：佘翔
朝代：明

托乘探仙箓，三花驻马蹄。泉声喧万壑，云气护层梯。采秀骑玄鹿，传书倩碧鸡。霞浆堪一醉，扫石待留题。
同施仲宣黄惟聚尧衢游九鲤湖分得齐字·其四
作者：佘翔
朝代：明

倚杖看飞瀑，空山日渐西。云中思跨鲤，水底欲燃犀。梦觉星初聚，诗成马正嘶。避秦还此地，何日重攀跻。
同杜子贤陈观甫游宗振宿天游庵
作者：佘翔
朝代：明

楼阁岧峣接太虚，临风登眺客来初。饥餐玉女青精饭，醉叱仙人白鹿车。鸑鷟参差云外耸，芙蓉隐映月中疏。知谁姓字登金箓，斋沐清霄谒帝居。
同游宗谦集马从甫草堂作
作者：佘翔
朝代：明

清尊开别墅，慷慨命吾徒。子夜吴歌啭，阳春郢调孤。凌云名不薄，醉月气何粗。栗里风流在，重过有酒无。
同祖仁甫李得名杨唯光饮谷神观
作者：佘翔
朝代：明

山馆饶脩竹，风来暑气微。仙童初进酒，词客且披衣。江阔云初敛，林深鸟不飞。上升传此地，藉草醉斜晖。
同蔡真卿余鞠夫登淮阴城
作者：佘翔
朝代：明

雉堞连云峻，东流楚水深。以余多感慨，与尔一登临。春草王孙泪，烟尘国士心。城边无漂母，谁复饭淮阴。
同邬汝翼冯咸甫显甫姜元从集于邬先南楼
作者：佘翔
朝代：明

开尊非北海，作赋自南楼。即对青山色，难消白发愁。寒潮喧渡口，落日挂城头。酩酊狂相傍，乾坤一海鸥。
同邵梦弼王重甫林贞济陈振狂登乌石山作
作者：佘翔
朝代：明

望里青山一片孤，登临长啸共吾徒。万家烟树还明灭，九月江鸿乍有无。沧海微茫虚蜃气，白云摇曳隐浮屠。尊前俱是悲秋者，憔悴何如楚大夫。
同郑观察郑明府泛舟徐潭兼送陈宪副之浙中
作者：佘翔
朝代：明

载酒泛青溪，溪流清如醑。佳客满华筵，方舟自容与。鸥鹭散沙汀，原畴被禾黍。盘礴绿阴间，衔杯避烦暑。慷慨一行歌，铿然振大吕。兴剧恣猖狂，情深忘尔汝。月白且迥舟，离思纷如绪。伊人济川才，而我烟霞侣。握手且为欢，浮生俱逆旅。愿宝金石声，云霄日延伫。
同黄叔范饮颜廷渠舟中分得侯字
作者：佘翔
朝代：明

共上木兰舟，沧波狎野鸥。寒山环水驿，落日隐城楼。竹叶倾三斗，鱼鲭薄五侯。那堪同调者，岁岁动离愁。
听鸟
作者：佘翔
朝代：明

禅房钟乍歇，古术鸟初啼。催醒还家梦，依然在虎溪。
吴伯时招游北郭同方嗣宗作
作者：佘翔
朝代：明

邀欢初出郭，选胜属清秋。但得逍遥趣，何殊汗漫游。烟云十里澹，花木一庭幽。共泛杯中物，陶然散客愁。
吴山晚眺
作者：佘翔
朝代：明

雨歇江天迥，凭高见午潮。紫阳云乍起，彷佛赤城标。
吴道士招余馆中
作者：佘翔
朝代：明

元馆无尘紫气多，相逢偏爱老婆娑。黄庭写就偿留榻，不似山阴换白鹅。一室栖迟淡世情，夜来却听步虚声。他年并驾缑山鹤，与尔逍遥谒太清。
吴道士招余馆中·其一
作者：佘翔
朝代：明

元馆无尘紫气多，相逢偏爱老婆娑。黄庭写就偿留榻，不似山阴换白鹅。
吴道士招余馆中其二
作者：佘翔
朝代：明
体裁：七言绝句

一室栖迟淡世情，夜来却听步虚声。他年并驾缑山鹤，与尔逍遥谒太清。
周允仁招饮澄澜阁有怀方伯徐公
作者：佘翔
朝代：明

参差楼阁俯沧洲，词客翩翩结胜游。山色迎人来树杪，鸥群对酒散沙头。风敲万竹秋声急，云敛千峰月影浮。蔽芾甘棠歌勿剪，采芳无计荐南州。
周元孚邀仝邬汝翼胡应之何长卿黄白仲沈孺林登瓦官寺青莲阁作
作者：佘翔
朝代：明

瓦官名不减，高阁复青莲。问法凭支遁，裁诗想谪仙。黄图留王气，白浪落人烟。宿障除烦恼，皈依不二禅。
和大宗伯陈公闻倭寇遁归我师追击尽复朝鲜之地志喜韵
作者：佘翔
朝代：明

遥传上将临边日，秉钺登坛杀气销。万虏投戈归绝域，三军奏凯彻中朝。梯航未必来重译，杼轴何堪尽戍辽。太史直悬千古笔，扶桑铜柱转岧峣。
和李本宁元夜集伯仁西园观灯
作者：佘翔
朝代：明

参差朱邸与云齐，华馆还开阆苑西。发箧有珠皆照乘，校书无阁不燃藜。烟花影落春星乱，歌吹声腾夜月低。温洛荣河偏此地，旧游？复问金闺。笙歌何处燕嘉宾，公子西园夜色新。画栋光分沧海月，华堂香散洛京尘。门临棨戟多嘶马，花簇楼台欲媚人。不唱清平供奉曲，谁知金粟是前身。
和李本宁元夜集伯仁西园观灯·其一
作者：佘翔
朝代：明

参差朱邸与云齐，华馆还开阆苑西。发箧有珠皆照乘，校书无阁不燃藜。烟花影落春星乱，歌吹声腾夜月低。温洛荣河偏此地，旧游？复问金闺。
和李本宁元夜集伯仁西园观灯·其一
作者：佘翔
朝代：明
体裁：七言律诗

参差朱邸与云齐，华馆还开阆苑西。发箧有珠皆照乘，校书无阁不燃藜。烟花影落春星乱，歌吹声腾夜月低。温洛荣河偏此地，旧游�复问金闺。
和李本宁元夜集伯仁西园观灯·其二
作者：佘翔
朝代：明

笙歌何处燕嘉宾，公子西园夜色新。画栋光分沧海月，华堂香散洛京尘。门临棨戟多嘶马，花簇楼台欲媚人。不唱清平供奉曲，谁知金粟是前身。
和柯尧叟哭方伯徐子与之作
作者：佘翔
朝代：明

龙沙传道岁星徂，国士潸然泪欲枯。邺下文章身后振，山阳风雨笛中孤。愁深彭蠡来寒雁，梦绕苕溪噪夜乌。一束生刍人似玉，凭君磨镜赴长途。
和汪司马寄题仙岩诗为云池上人作
作者：佘翔
朝代：明

青莲初架壑，胜地已声闻。未得瞻花雨，徒然想法云。幽愁归自在，究竟总无文。所愿从师去，醍醐乞几分。
和郑给舍七夕对雨
作者：佘翔
朝代：明

木叶萧萧送雨声，明河风浪暗中生。人间尽道天孙巧，机杼空含此夜情。飞来暮雨妒婵娟，隔岁星期一水悬。却恨云间青鸟使，衔书不向月中传。淩波空负隔年期，河汉相望双泪垂。才到新秋悲宋玉，巫山赋就雨祁祁。年年玉渚驾晴虹，今夜双星黯淡中。泪洒霓裳收不尽，随风轻著蓼花红。
和郑给舍七夕对雨·其一
作者：佘翔
朝代：明

木叶萧萧送雨声，明河风浪暗中生。人间尽道天孙巧，机杼空含此夜情。
和郑给舍七夕对雨·其三
作者：佘翔
朝代：明

淩波空负隔年期，河汉相望双泪垂。才到新秋悲宋玉，巫山赋就雨祁祁。
和郑给舍七夕对雨·其二
作者：佘翔
朝代：明
体裁：七言绝句

年年玉渚驾晴虹，今夜双星黯淡中。泪洒霓裳收不尽，随风轻著蓼花红。
和郑给舍七夕对雨其二
作者：佘翔
朝代：明
体裁：七言绝句

飞来暮雨妒婵娟，隔岁星期一水悬。却恨云间青鸟使，衔书不向月中传。
和郑观察士元闻报述怀
作者：佘翔
朝代：明

谷口归耕旧隐沦，栖迟不复叹前薪。文章欲广江潭赋，冠盖宁奔宛洛尘。已悟浮华归覆鹿，曾题封事上批鳞。柴门莫道无车马，五柳依然不厌贫。谁家招隐小山东，岂为淮南桂树丛。合浦珠还偏按剑，苍梧鸟尽却藏弓。高阳官罢名逾起，哀郢歌残思不穷。藻鉴纵教遗五咏，七贤早已重山公。
和郑观察士元闻报述怀·其一
作者：佘翔
朝代：明

谷口归耕旧隐沦，栖迟不复叹前薪。文章欲广江潭赋，冠盖宁奔宛洛尘。已悟浮华归覆鹿，曾题封事上批鳞。柴门莫道无车马，五柳依然不厌贫。
和郑观察士元闻报述怀其二
作者：佘翔
朝代：明
体裁：七言律诗

谁家招隐小山东，岂为淮南桂树丛。合浦珠还偏按剑，苍梧鸟尽却藏弓。高阳官罢名逾起，哀郢歌残思不穷。藻鉴纵教遗五咏，七贤早已重山公。
和陈宗伯九鲤湖韵
作者：佘翔
朝代：明

襄城问道意无穷，杖屦逍遥洞壑中。汉主虚开游猎馆，秦庭何重望仙宫。披云独往窥丹灶，观瀑相携坐玉豅。鸾凤声从苏岭下，桑麻路与武陵通。霞明乱叶秋光晚，月浸澄湖夜色空。挥麈谈时星历历，衔杯藉甚草茸茸。诗成笑倚三珠树，笔落雄生五彩虹。骑鹤浮丘应有待，飞凫叶县未能同。文园渴矣怀餐露，郑圃泠然快御风。读罢淮南招隐赋，溪山吾欲缩壶公。
和陈尧勋游赤壁
作者：佘翔
朝代：明

百万腾骧赤壁开，中原虎视霸王才。舳舻风猛连云没，乌鹊枝空带月回。珠抱寒潭龙独卧，书沉远浦雁还来。临流漫说千年事，且罄樽前浊酒杯。
和黄全之山人哭郑叔晓佥宪之作
作者：佘翔
朝代：明

伊人倏云亡，涕泪沾胸臆。不复赋登高，伊谁颂酒德。霓旌邈何之，云车焉可即。夙昔心所欢，黄生更悽恻。中夜起徬徨，有求如弗得。瘴海回悲风，枫林青且黑。三复悼亡词，古道生颜色。
咏史
作者：佘翔
朝代：明

不见年华逐水流，蛾眉争宠日生愁。相如纵有千金赋，买得春风不白头。
咏史十首 其一 之推
作者：佘翔
朝代：明

绵上山何高，千盘临绛水。有蛇伏其中，依依母与子。岂无从龙功，贪天窃所耻。悬书在宫门，山中呼不起。烈火被林皋，象焚良以齿。生岂薄君恩，所愿从母死。峨峨山上祠，郁郁松与梓。至今寒食时，行人伤遗垒。
咏史十首 其七 龚胜
作者：佘翔
朝代：明

炎祚既云微，五侯起专政。成都怀异心，敢窃太阿柄。亦有金縢书，居摄附姬圣。传玺胁后宫，新室朔改正。乃徵龚大夫，大夫固称病。印绶岂不荣，所耻事二姓。草玄者何心，竟乃作符命。
咏史十首 其三 屈原
作者：佘翔
朝代：明

三闾不可作，九歌有遗编。伊昔仕宗国，岂不炳几先。青蝇一坠耳，明月亦弃捐。离骚空缱绻，利口急相煎。娥眉嫉众女，萧艾茂兰荃。侘傺古如此，非今独怃然。
咏史十首 其九 靖节
作者：佘翔
朝代：明

栗里有高人，浮云无所累。有酒但相招，陶然？一醉。采菊坐东篱，慨然发长喟。身世两悠悠，那得长相寄。白日梦羲皇，千载一高视。解带谢时人，风流此未坠。
咏史十首 其九 靖节
作者：佘翔
朝代：明
体裁：古风

栗里有高人，浮云无所累。有酒但相招，陶然�一醉。采菊坐东篱，慨然发长喟。身世两悠悠，那得长相寄。白日梦羲皇，千载一高视。解带谢时人，风流此未坠。
咏史十首 其二 季子
作者：佘翔
朝代：明

延陵有宝剑，解挂徐君墓。但酬一片心，安知存与故。让国追夷齐，千乘非所顾。岂复问遗金，负薪嗟道路。
咏史十首 其五 韩信
作者：佘翔
朝代：明

楚汉方龙斗，雌雄未可知。淮阴起屠钓，佐汉一定之。垓下兵已破，龙准偃旌旗。楚人威震主，云梦亟相随。兔死走狗烹，鼎镬所不辞。妇言赤三族，韩彭良足悲。以此感壮士，贻笑屠中儿。饥从漂母饭，千金报不移。
咏史十首 其八 武侯
作者：佘翔
朝代：明

孔明心佐汉，长啸出隆中。三分方割据，虎视竞相雄。运筹劳旦夕，岂不誓匪躬。关张不可作，帷幄难为功。五丈原头石，汉室已将终。即今前后表，读罢泪无穷。
咏史十首 其六 灌夫
作者：佘翔
朝代：明

长安豪杰窟，权贵势相移。今朝武安客，昨日事魏其。一请城南曲，嫌隙良在兹。所嗟俱戚里，安用倾夺为。将军善使酒，骂坐且为谁。一朝论弃市，笑杀颍川儿。
咏史十首 其十 祢衡
作者：佘翔
朝代：明

汉运昔云颓，烟云四塞起。魏武奋鹰扬，群策皆披靡。雄辨哉祢衡，猖狂无与比。阿瞒非所论，馀子安足齿。江夏褊心人，豪强甘杀死。至今鹦鹉名，遗恨沧浪水。
咏史十首 其四 荆轲
作者：佘翔
朝代：明

秦皇吞六国，蚕食下山东。燕丹求壮士，易水歌悲风。慷慨入咸阳，积诚贯白虹。千金怀匕首，督亢图易穷。报秦计不就，倚柱气何雄。智哉张子房，潜击秦沙中。十日索不得，翊汉成大功。
咏史十首·之推
作者：佘翔
朝代：明

绵上山何高，千盘临绛水。有蛇伏其中，依依母与子。岂无从龙功，贪天窃所耻。悬书在宫门，山中呼不起。烈火被林皋，象焚良以齿。生岂薄君恩，所愿从母死。峨峨山上祠，郁郁松与梓。至今寒食时，行人伤遗垒。延陵有宝剑，解挂徐君墓。但酬一片心，安知存与故。让国追夷齐，千乘非所顾。岂复问遗金，负薪嗟道路。三闾不可作，九歌有遗编。伊昔仕宗国，岂不炳几先。青蝇一坠耳，明月亦弃捐。离骚空缱绻，利口急相煎。娥眉嫉众女，萧艾茂兰荃。侘傺古如此，非今独怃然。秦皇吞六国，蚕食下山东。燕丹求壮士，易水歌悲风。慷慨入咸阳，积诚贯白虹。千金怀匕首，督亢图易穷。报秦计不就，倚柱气何雄。智哉张子房，潜击秦沙中。十日索不得，翊汉成大功。楚汉方龙斗，雌雄未可知。淮阴起屠钓，佐汉一定之。垓下兵已破，龙准偃旌旗。楚人威震主，云梦亟相随。兔死走狗烹，鼎镬所不辞。妇言赤三族，韩彭良足悲。以此感壮士，贻笑屠中儿。饥从漂母饭，千金报不移。长安豪杰窟，权贵势相移。今朝武安客，昨日事魏其。一请城南曲，嫌隙良在兹。所嗟俱戚里，安用倾夺为。将军善使酒，骂坐且为谁。一朝论弃市，笑杀颍川儿。炎祚既云微，五侯起专政。成都怀异心，敢窃太阿柄。亦有金縢书，居摄附姬圣。传玺胁后宫，新室朔改正。乃徵龚大夫，大夫固称病。印绶岂不荣，所耻事二姓。草玄者何心，竟乃作符命。孔明心佐汉，长啸出隆中。三分方割据，虎视竞相雄。运筹劳旦夕，岂不誓匪躬。关张不可作，帷幄难为功。五丈原头石，汉室已将终。即今前后表，读罢泪无穷。栗里有高人，浮云无所累。有酒但相招，陶然？一醉。采菊坐东篱，慨然发长喟。身世两悠悠，那得长相寄。白日梦羲皇，千载一高视。解带谢时人，风流此未坠。汉运昔云颓，烟云四塞起。魏武奋鹰扬，群策皆披靡。雄辨哉祢衡，猖狂无与比。阿瞒非所论，馀子安足齿。江夏褊心人，豪强甘杀死。至今鹦鹉名，遗恨沧浪水。
咏史赠薛生
作者：佘翔
朝代：明

七雄争竞客如云，珠履三千未有闻。不是卖浆人掉舌，却秦谁趣信陵君。
咏婵娟
作者：佘翔
朝代：明

榕叶阴阴送晚凉，溪流曲曲似潇湘。阶前一片婵娟月，顾影何人不断肠。
咏怀呈诸同社
作者：佘翔
朝代：明

青鬓衡门下，朝来雪数茎。文章嘲薄俗，贫病寄浮生。樗栎元无用，藤萝合有盟。中原二三子，鞭弭气纵横。吾道穷何甚，年丰亦苦饥。江湖交渐薄，蒲柳病相依。鹿破隍中梦，鸥忘海上机。此生沉浊酒，荷锸未全非。夙昔飞扬态，年华去不留。七星空佩剑，五月尚披裘。翰墨非长技，稻粱那自谋。江潭天地意，枯槁未应愁。草玄甘寂寞，谁识子云心。十口穷相傍，二毛病不禁。风尘空落魄，山水几知音。万古江河色，滔滔岂陆沉。伏枕朝慵起，蓬蒿一径存。妻孥亲井臼，裘葛失寒温。药自频增减，诗多废讨论。幸无车马迹，终日闭柴门。咄咄书空日，明时一病夫。岁华徂薜荔，生事老江湖。兴剧还看竹，心冥似据梧。向来羁五斗，空自辱泥涂。
咏怀呈诸同社·其一
作者：佘翔
朝代：明

青鬓衡门下，朝来雪数茎。文章嘲薄俗，贫病寄浮生。樗栎元无用，藤萝合有盟。中原二三子，鞭弭气纵横。
咏怀呈诸同社其三
作者：佘翔
朝代：明
体裁：五言律诗

夙昔飞扬态，年华去不留。七星空佩剑，五月尚披裘。翰墨非长技，稻粱那自谋。江潭天地意，枯槁未应愁。
咏怀呈诸同社其二
作者：佘翔
朝代：明
体裁：五言律诗

吾道穷何甚，年丰亦苦饥。江湖交渐薄，蒲柳病相依。鹿破隍中梦，鸥忘海上机。此生沉浊酒，荷锸未全非。
咏怀呈诸同社其五
作者：佘翔
朝代：明
体裁：五言律诗

伏枕朝慵起，蓬蒿一径存。妻孥亲井臼，裘葛失寒温。药自频增减，诗多废讨论。幸无车马迹，终日闭柴门。
咏怀呈诸同社其六
作者：佘翔
朝代：明
体裁：五言律诗

咄咄书空日，明时一病夫。岁华徂薜荔，生事老江湖。兴剧还看竹，心冥似据梧。向来羁五斗，空自辱泥涂。
咏怀呈诸同社其四
作者：佘翔
朝代：明
体裁：五言律诗

草玄甘寂寞，谁识子云心。十口穷相傍，二毛病不禁。风尘空落魄，山水几知音。万古江河色，滔滔岂陆沉。
咏扇
作者：佘翔
朝代：明

汉宫纨扇动，人斗绮罗春。素手披云叶，青娥媚月轮。合欢将锦字，度曲绕梁尘。莫作班姬怨，翩翩咏洛神。
咏荔枝
作者：佘翔
朝代：明

绛囊颗颗隐珠胎，不向风尘驰骑来。自劈凝脂沉碧水，大秦明月掌中回。
咏荔枝
作者：佘翔
朝代：明

青笼携来荔子丹，小姬剥出水晶寒。一餐已解文园渴，不羡仙人承露盘。
咏谢娼蝶裙是贞吉王孙所贻
作者：佘翔
朝代：明

鲛鮹新出海，六幅制为裙。拓得滕王蝶，妆成峡女云。幽香春入梦，微步水生纹。解咏空中雪，谢家自不群。
咫园篇
作者：佘翔
朝代：明

名园开咫尺，大隐绝风尘。啸傲烟霞老，栖迟鬓发新。桔槔偏不用，杖屦每相亲。岂是陶弘景，居然郑子真。盖停邺下客，瓮抱汉阴人。薜荔裁初服，兰荃若比邻。柳随彭泽径，花压武陵津。金谷空争丽，土泉别有春。丛篁迟凤翮，古柏偃龙鳞。醒酒时凭石，弹棋或藉茵。著书淹岁月，染翰乱星辰。环堵原非病，于陵岂为贫。当年青琐闼，此日白纶巾。濠濮生幽想，蓬蒿得隐沦。何须吞梦泽，差可避嬴秦。方丈知何处，乾坤寄此身。招游惟二仲，讵厌往来频。
哭五君
作者：佘翔
朝代：明

一曲凄凉薤露歌，贤人眼底渐消磨。所嗟不是龙蛇岁，湖海归来涕泪多。
哭张管文
作者：佘翔
朝代：明

运筹久矣闻黄石，辟谷飘然访赤松。却恨吟魂招不得，只留诗草在江东。
哭林中丞二首
作者：佘翔
朝代：明

埋轮都下旧知名，当道豺狼敢横行。白马忽随丹旐去，风云惨淡阖闾城。星陨辕门上将才，延陵挂剑重堪哀。故人不尽羊昙泪，忍向西州问草莱。
哭林中丞二首·其一
作者：佘翔
朝代：明

埋轮都下旧知名，当道豺狼敢横行。白马忽随丹旐去，风云惨淡阖闾城。
哭林中丞二首其二
作者：佘翔
朝代：明
体裁：七言绝句

星陨辕门上将才，延陵挂剑重堪哀。故人不尽羊昙泪，忍向西州问草莱。
哭林翼甫
作者：佘翔
朝代：明

闻汝风流尽，青春重可哀。江湖愁里隔，形影梦中回。片玉埋秋草，孤琴掩夜台。天涯交谊在，无计奠椒杯。
哭王长公
作者：佘翔
朝代：明

忽报中台折，何人不黯然。弇山寒旧日，娄水咽新阡。万象收元气，千秋罢太玄。生刍陈一束，无计问青天。勋业三朝老，文章百代师。倏为鸿鹄举，长与白云期。海岳空盟主，衣冠失羽仪。纵馀山水调，弦断不胜悲。商风号大壑，惨淡岁星徂。神理绵绵在，仙踪渺渺孤。曲池残雪冷，高馆暮禽呼。惆怅游梁客，重来泪已枯。
哭王长公·其一
作者：佘翔
朝代：明

忽报中台折，何人不黯然。弇山寒旧日，娄水咽新阡。万象收元气，千秋罢太玄。生刍陈一束，无计问青天。
哭王长公其三
作者：佘翔
朝代：明
体裁：五言律诗

商风号大壑，惨淡岁星徂。神理绵绵在，仙踪渺渺孤。曲池残雪冷，高馆暮禽呼。惆怅游梁客，重来泪已枯。
哭王长公其二
作者：佘翔
朝代：明
体裁：五言律诗

勋业三朝老，文章百代师。倏为鸿鹄举，长与白云期。海岳空盟主，衣冠失羽仪。纵馀山水调，弦断不胜悲。
喜杨道行徵会濮上呈李伯承穆敬甫陈翼甫
作者：佘翔
朝代：明

南北无劳断客魂，櫜鞬此日属中原。词盟已自开城濮，吏隐何妨傲漆园。河上古丘悲帝子，天涯芳草怨王孙。当筵不作长鲸饮，萍梗重逢未可论。
喜郑拱元见过
作者：佘翔
朝代：明

谷口风流郑子真，兴来海上问波臣。衔杯恰对三洲月，白首相怜有几人。
囊山迟郭士龙不至
作者：佘翔
朝代：明

寻僧野寺不知还，秋色藤萝正可扳。不见游仙来郭璞，缁衣何处负青山。
圯上吟
作者：佘翔
朝代：明

欲报韩仇不顾家，中原逐鹿乱如麻。若非圯上传黄石，沧海空椎博浪沙。
坐雨柬吴师文
作者：佘翔
朝代：明

一榻嗟容膝，其如雨不堪。人多愁桂玉，天岂漏东南。逆旅怜同病，余生抱独惭。囊中阿堵物，沽酒向谁酣。
塘云四景为余鞠夫题 其一 方塘一鉴
作者：佘翔
朝代：明

水似沧浪好濯缨，先朝曾说五云生。至今不染风尘色，日月双丸镜里行。
塘云四景为余鞠夫题 其三 鹤山献秀
作者：佘翔
朝代：明

一丘一壑绿云间，望里松萝日可攀。不是仙人乘白鹤，谁知此地是缑山。
塘云四景为余鞠夫题 其二 曲水双环
作者：佘翔
朝代：明

双流如带抱孤村，中有千年国族存。见说涂山遗泽远，涓涓何处不昆崙。
塘云四景为余鞠夫题 其四 象阜钟灵
作者：佘翔
朝代：明

乔木如云倚画图，郁苍佳气接天都。共言地似西来象，西域冠裳似此无。
塘云四景为余鞠夫题·方塘一鉴
作者：佘翔
朝代：明

水似沧浪好濯缨，先朝曾说五云生。至今不染风尘色，日月双丸镜里行。双流如带抱孤村，中有千年国族存。见说涂山遗泽远，涓涓何处不昆崙。一丘一壑绿云间，望里松萝日可攀。不是仙人乘白鹤，谁知此地是缑山。乔木如云倚画图，郁苍佳气接天都。共言地似西来象，西域冠裳似此无。
壶庄八咏 其一 云庄缥缈
作者：佘翔
朝代：明

素性耽林丘，卜此栖杖屦。一啸洞中天，白云任来去。
壶庄八咏 其七 一峰中立
作者：佘翔
朝代：明

长随鹿豕群，有时瞻太乙。顿觉振衣宽，扶桑低海日。
壶庄八咏 其三 翠壶倒枕
作者：佘翔
朝代：明

借来壶作枕，笑傲足烟霞。莫著籓篱想，空中纳九华。
壶庄八咏 其二 石洞崔嵬
作者：佘翔
朝代：明

灵岩类削成，不结茅为屋。欲觅炼丹人，逍遥此辟谷。
壶庄八咏 其五 石拱三台
作者：佘翔
朝代：明

昔人云此石，原应天中宿。可是魁三象，山间长孕秀。
壶庄八咏 其八 双鹤飞翀
作者：佘翔
朝代：明

野趣偏耽鹤，从容坐翠微。云霄万里迥，健翮任高飞。
壶庄八咏 其六 霞映赤城
作者：佘翔
朝代：明

隐隐梅台外，雉垣入眼赊。仙风如可御，咫尺赤城霞。
壶庄八咏 其四 兰波环带
作者：佘翔
朝代：明

兰津环一带，万古自春秋。时发沧浪咏，矶头濯足流。
壶庄八咏·云庄缥缈
作者：佘翔
朝代：明

素性耽林丘，卜此栖杖屦。一啸洞中天，白云任来去。灵岩类削成，不结茅为屋。欲觅炼丹人，逍遥此辟谷。借来壶作枕，笑傲足烟霞。莫著籓篱想，空中纳九华。兰津环一带，万古自春秋。时发沧浪咏，矶头濯足流。昔人云此石，原应天中宿。可是魁三象，山间长孕秀。隐隐梅台外，雉垣入眼赊。仙风如可御，咫尺赤城霞。长随鹿豕群，有时瞻太乙。顿觉振衣宽，扶桑低海日。野趣偏耽鹤，从容坐翠微。云霄万里迥，健翮任高飞。
夏日仝柯大启林晋伯郑若东柯尔珍避暑觉上人兰若
作者：佘翔
朝代：明

曳杖遵南国，言寻白社期。龙应沉法水，鸟已集禅枝。移席临溪阁，行厨荐露葵。远公偏许饮，欲去漫攒眉。
夏日仝陈元甫僧宏恩过万松庵盛仲文读书处得中字
作者：佘翔
朝代：明

地僻蓬门静，松萝一径通。薰风回石榻，幽梵出花丛。问字通扬子，谈经对远公。兴阑尊酒罢，归路月明中。
夏日对酒
作者：佘翔
朝代：明

地僻便科发，一杯绿可亲。竹林元我辈，河朔更何人。却暑挥团扇，迎风岸角巾。陶然？酩酊，莫是葛天民。
夏日对酒
作者：佘翔
朝代：明
体裁：五言律诗

地僻便科发，一杯绿可亲。竹林元我辈，河朔更何人。却暑挥团扇，迎风岸角巾。陶然�酩酊，莫是葛天民。
夏日林晋伯邀蔡伯达明府避暑清溪同林元和钱叔达黄尧衢柯尔珍作
作者：佘翔
朝代：明

别墅清溪曲，宾筵但荐瓜。舒荷风未绽，扶荔日初斜。波泛空江月，香闻隔岸花。留连还秉烛，盘谷欲移家。
夏日登林邦介凉台
作者：佘翔
朝代：明

树杪凉风发，高台骋望宜。青山争睥睨，沧海自逶迤。日月团飞盖，云霄碍接䍦。夷门公子驾，河朔故人卮。侠爱纵横客，狂呼大小儿。长歌回北斗，孤啸振南枝。笔带晴霞丽，筵开落照迟。广寒如可蹑，员峤更何之。不浅登临兴，应刘此一时。
夏日集东山同方员外黄山人黄给谏郑观察作
作者：佘翔
朝代：明

火云蒸四野，局促将焉如。折简劳相命，高会城东隅。磊磊山中石，郁郁路傍榆。悬崖暑气薄，况与同心俱。竹下罗丰膳，万籁间吹竽。长啸若凤鸾，馀音彻九衢。翩翩二三子，旨酒足欢娱。凉风吹我发，烦襟藉以舒。鸣蝉集深林，倦鸟下前除。今日不乐饮，含情欲谁须。人生天地间，贤愚同一区。笑彼车马客，磬折竟焉趋。登高能赋者，临眺且踌躇。
夏日集普德寺竹林仝林光甫张子明马一卿赋
作者：佘翔
朝代：明

习静投莲社，逃名醉竹林。可怜千古事，独契一时心。祗树巢幽鸟，繁云结夕阴。风来醒客梦，溽暑岂相侵。趺坐对琅玕，空林夏亦寒。清斋供野蔌，杂佩纫幽兰。灌木鸣蝉静，孤村过雨残。支公能爱客，不厌借蒲团。
夏日集普德寺竹林仝林光甫张子明马一卿赋·其一
作者：佘翔
朝代：明

习静投莲社，逃名醉竹林。可怜千古事，独契一时心。祗树巢幽鸟，繁云结夕阴。风来醒客梦，溽暑岂相侵。
夏日集普德寺竹林仝林光甫张子明马一卿赋其二
作者：佘翔
朝代：明
体裁：五言律诗

趺坐对琅玕，空林夏亦寒。清斋供野蔌，杂佩纫幽兰。灌木鸣蝉静，孤村过雨残。支公能爱客，不厌借蒲团。
夏日题东麓草堂
作者：佘翔
朝代：明

出郭乘青雀，看山坐水湄。晴云笼碧树，好鸟啭高枝。把酒荷香入，摊书竹影移。硕人栖此地，长咏考槃诗。池上凉风至，荔枝香满庭。凌波双鹭白，捲幔数峰青。绮丽追金谷，诙谐得岁星。相将？一醉，身世等浮萍。青莲花乍吐，长啸一登台。芳树摇青盖，轻霞动举杯。骚人裁竹箨，浣女摘杨梅。为问西园客，谁当绣虎才。地僻便科发，烟霞更可亲。何来垂白者，得御草玄人。舞蝶窥花幄，游丝绾钓纶。溪山堪小隐，莫问武陵津。
夏日题东麓草堂·其一
作者：佘翔
朝代：明

出郭乘青雀，看山坐水湄。晴云笼碧树，好鸟啭高枝。把酒荷香入，摊书竹影移。硕人栖此地，长咏考槃诗。
夏日题东麓草堂·其二
作者：佘翔
朝代：明

池上凉风至，荔枝香满庭。凌波双鹭白，捲幔数峰青。绮丽追金谷，诙谐得岁星。相将？一醉，身世等浮萍。
夏日题东麓草堂其三
作者：佘翔
朝代：明
体裁：五言律诗

青莲花乍吐，长啸一登台。芳树摇青盖，轻霞动举杯。骚人裁竹箨，浣女摘杨梅。为问西园客，谁当绣虎才。
夏日题东麓草堂其二
作者：佘翔
朝代：明
体裁：五言律诗

池上凉风至，荔枝香满庭。凌波双鹭白，捲幔数峰青。绮丽追金谷，诙谐得岁星。相将�一醉，身世等浮萍。
夏日题东麓草堂其四
作者：佘翔
朝代：明
体裁：五言律诗

地僻便科发，烟霞更可亲。何来垂白者，得御草玄人。舞蝶窥花幄，游丝绾钓纶。溪山堪小隐，莫问武陵津。
夏日馆张以正以济餐秀园留题兼呈吴宗甫
作者：佘翔
朝代：明

冰溪溪上采芙蓉，之子何劳问赤松。客里凄凉无别物，临风一笑解双龙。泠然流水调孤桐，谁识南来五月风。赖有知音频问讯，一尊长醉月明中。几回欲去思踌躇，为爱蓬蒿似隐居。即使桥边双进履，袖中岂有一编书。别馆清泠镜里开，更逢美质数衔杯。豫章西去秋风起，迟尔纵横作赋才。
夏日馆张以正以济餐秀园留题兼呈吴宗甫·其一
作者：佘翔
朝代：明

冰溪溪上采芙蓉，之子何劳问赤松。客里凄凉无别物，临风一笑解双龙。
夏日馆张以正以济餐秀园留题兼呈吴宗甫·其三
作者：佘翔
朝代：明

几回欲去思踌躇，为爱蓬蒿似隐居。即使桥边双进履，袖中岂有一编书。
夏日馆张以正以济餐秀园留题兼呈吴宗甫·其二
作者：佘翔
朝代：明

泠然流水调孤桐，谁识南来五月风。赖有知音频问讯，一尊长醉月明中。
夏日馆张以正以济餐秀园留题兼呈吴宗甫·其四
作者：佘翔
朝代：明

别馆清泠镜里开，更逢美质数衔杯。豫章西去秋风起，迟尔纵横作赋才。
夜合花
作者：佘翔
朝代：明

风动香飘十二栏，雨中相对一尊残。玉容莫向黄昏敛，正欲携灯醉后看。
夜月荷香
作者：佘翔
朝代：明

一曲沧浪水，盈盈片月光。湖边香不散，玉女试霓裳。
夜过丹阳
作者：佘翔
朝代：明

枫冷江皋九月霜，扁舟一夜过丹阳。兰陵美酒知何处，欲向垆头典鹔鹴。
夜雨薛允同至
作者：佘翔
朝代：明

客舍凄凉夜，孤灯照雨声。故人来访戴，樽酒坐班荆。流水怜同调，浮云笑此生。不须论往事，但耦百年耕。
大佛寺夜坐
作者：佘翔
朝代：明

片月挂遥岑，荡漾湖波里。山僧犹未眠，谡谡松风起。
大田道中怀孟担
作者：佘翔
朝代：明

几湾流水咽涓涓，五虎山青马首悬。欲访故人过峡口，南鸿犹自带风烟。
失题
作者：佘翔
朝代：明

共向山中赋采薇，诸天延眺思依依。轻尘乍合芙蓉冷，片雨初来鸑鷟飞。沧海潮生通蟹井，白云客到更荷衣。漫游自爱卢敖杖，拟挟青龙去不归。
孤山社燕集
作者：佘翔
朝代：明

湖上晴云散绿波，六桥欸乃起渔歌。孤山此日开诗社，杜若洲边白鸟多。春尽平林路转纡，青山如黛错行厨。坐中别有风流客，将酒花间酹小苏。
孤山社燕集·其一
作者：佘翔
朝代：明

湖上晴云散绿波，六桥欸乃起渔歌。孤山此日开诗社，杜若洲边白鸟多。
孤山社燕集其二
作者：佘翔
朝代：明
体裁：七言绝句

春尽平林路转纡，青山如黛错行厨。坐中别有风流客，将酒花间酹小苏。
宁海晚眺
作者：佘翔
朝代：明

海上晴虹驾作桥，云连蜃气望迢迢。三江日暮涛声起，不数西陵八月潮。
安仁夜泊寄立朝立虞诸叔
作者：佘翔
朝代：明

落魄堪如此，江城又泊船。星临三楚客，雁断七闽天。鬓似悲秋白，言非解事玄。刀头心欲折，谁乞买山钱。
宏渡道中报晋安诸君子
作者：佘翔
朝代：明

秋风驿路半阴晴，瘦马千山不耐行。截得珊瑚竿数尺，钓龙欲傍越王城。
宛丘宿方子嗣宗馆中
作者：佘翔
朝代：明

久客辞梁苑，长途入宛丘。故人一握手，千里散离愁。秉烛寒砧夜，开尊片月秋。翻思桃叶渡，系马醉青楼。
客中书怀兼忆舍弟宗齐
作者：佘翔
朝代：明

细雨孤灯独掩扉，客愁长与故山违。一官自笑莱芜甑，九月谁怜薜荔衣。龙卧合吟梁父去，凤衰莫遣楚狂讥。南鸿不见云中度，魂断天涯尺素稀。
客中书怀寄郑给舍
作者：佘翔
朝代：明

天涯风雨倍含情，雁度关山客梦惊。不见绨袍怜范叔，空怀白璧老虞卿。笛吹杨柳秋声转，月冷蓬蒿夜色生。却忆木兰诗社长，几回樽酒兴纵横。
客中对月
作者：佘翔
朝代：明

客舍黄昏独倚阑，月光一片望中寒。应知此夜深闺妇，肠断蛾眉不忍看。
客中赠游宗振
作者：佘翔
朝代：明

落魄江湖一布衣，閒来说剑气雄飞。已看丽藻裁芳杜，况复清光映少微。世上浮名云共薄，天涯多病雁来稀。弹歌不是吾徒事，沧海垂纶有钓矶。
宫词
作者：佘翔
朝代：明

待月立金阶，露冷罗衣薄。徙倚玉阑干，秋风吹帘幕。
宿常思岭酒家
作者：佘翔
朝代：明

雨歇平林夕照斜，停车一问酒人家。凭谁共作长鲸饮，乞得青门五色瓜。
宿林观察园亭
作者：佘翔
朝代：明

长歌招隐日，别业旧西耕。花竹分三径，楼台拥五城。云含秋雨色，树带海涛声。把酒欢何极，重怜下榻情。郭外开精舍，篮舆恣往还。虬龙潜巨壑，猿鹤啸空山。凿井偏投辖，入林但闭关。庭前饶玉树，倘许数追攀。
宿林观察园亭·其一
作者：佘翔
朝代：明

长歌招隐日，别业旧西耕。花竹分三径，楼台拥五城。云含秋雨色，树带海涛声。把酒欢何极，重怜下榻情。
宿林观察园亭其二
作者：佘翔
朝代：明
体裁：五言律诗

郭外开精舍，篮舆恣往还。虬龙潜巨壑，猿鹤啸空山。凿井偏投辖，入林但闭关。庭前饶玉树，倘许数追攀。
宿桃叶渡
作者：佘翔
朝代：明

片月冷黄昏，家家静掩门。避秦人不见，山犬吠江村。
寄伯华
作者：佘翔
朝代：明

忆昨秋风别晋安，几回离恨月中看。丰城龙剑何时合，碧海鲛绡此夜寒。逐客萧条兰作佩，故人潦倒鹖为冠。天涯多少相思梦，尺素无由托羽翰。
寄佘彦纶侍御
作者：佘翔
朝代：明

骢马骄嘶向故林，秋风分手到如今。罗浮月满梁间梦，大庾花开雪里心。白简风霜推柱史，青春服食解朝簪。东山不久徵安石，莫负苍生便陆沉。
寄余思澄
作者：佘翔
朝代：明

斗酒一为别，江湖叹索居。诗曾题五柳，梦每拆双鱼。彩笔风云丽，青山岁月虚。交情深缱绻，争奈雁来疏。
寄吴任德
作者：佘翔
朝代：明

溪流日暮锁寒烟，石马桥头夜泊船。不识名园开曲水，怀人几度对婵娟。
寄吴任熙
作者：佘翔
朝代：明

长桥月白似垂虹，倚棹愁听落木风。遥想三蜚山下客，竹林尊酒与谁同。
寄吴山人
作者：佘翔
朝代：明

隐隐松萝海月孤，溪边何处问当垆。故人不断云山梦，欲乞仙厨五岳图。
寄周公瑕
作者：佘翔
朝代：明
体裁：七言律诗

风尘谁不愧移文，江左高标独有君。赋就何曾逢狗监，书成堪自换鹅群。寻僧行踏寒山月，采药还乘甪里云。海上穷愁知己少，双鱼莫遣不相闻。
寄周公瑕
作者：佘翔
朝代：明

风尘谁不愧移文，江左高标独有君。赋就何曾逢狗监，书成堪自换鹅群。寻僧行踏寒山月，采药还乘角里云。海上穷愁知己少，双鱼莫遣不相闻。
寄子及
作者：佘翔
朝代：明

忆别春风赠柳条，逐臣西去马萧萧。长瞻山下孤云泪，漫折路傍五斗腰。煮井何劳词赋客，含香还恋圣明朝。星轺万里游非薄，题遍兰津十二桥。
寄尧勋
作者：佘翔
朝代：明

君家住近凤凰山，高阁崚嶒几度攀。问字曾过沧海上，题诗多在白云间。扁舟卧病囊垂罄，短褐悲秋鬓欲斑。回首元龙楼上月，几时尊酒破愁颜。
寄屠田叔
作者：佘翔
朝代：明

芳春已二月，偃蹇一狂夫。风雨花开落，关山雁有无。清言怀玉屑，傲吏对冰壶。欲买扁舟去，蓬蒿病未苏。
寄怀郑景爱
作者：佘翔
朝代：明

溪流喧入枕，落日漫怀人。偃蹇俱违俗，艰危各问津。春从多病过，鬓为苦吟新。何日囊山社，寻僧重结邻。
寄所思
作者：佘翔
朝代：明

客窗风雨夜深沉，暗里怀人思不禁。瓜步寒潮日日下，谁将锦字寄同心。
寄方景武二首 其二 题林敷毅立壶图
作者：佘翔
朝代：明

孤鹫界苍烟，凭高思渺然。飞云迷古刹，落日俯平田。醉拾金光草，閒寻玉乳泉。天风吹短袂，缥缈若飞仙。
寄方景武二首·其一
作者：佘翔
朝代：明

塞上悲歌者，相违路几千。著书曾入赵，击筑更游燕。白羽徵兵日，黄金结客年。幕中工草檄，还忆旧青毡。
寄曹参军
作者：佘翔
朝代：明

白雪飞扬郢调高，风流妒杀五陵豪。浮云较与秋云薄，且对吴山拟反骚。结客谈兵幕府才，蹉跎宦迹转堪猜。独醒总为风尘忌，湖上兰桡醉几回。
寄曹参军·其一
作者：佘翔
朝代：明

白雪飞扬郢调高，风流妒杀五陵豪。浮云较与秋云薄，且对吴山拟反骚。
寄曹参军其二
作者：佘翔
朝代：明
体裁：七言绝句

结客谈兵幕府才，蹉跎宦迹转堪猜。独醒总为风尘忌，湖上兰桡醉几回。
寄李本宁观察
作者：佘翔
朝代：明

传闻旌节下巴西，天目东南望不迷。彩鹢乘风飞水驿，襜帷带雨慰春犁。停舟访古过严濑，按部探奇入会稽。却忆梁园曾御李，几回飞梦隔云霓。
寄杨德润
作者：佘翔
朝代：明

风流曾识洛阳才，一别长安梦几回。痛哭贾生书未上，反骚扬子赋堪裁。孟津水自龙门下，苦县山从鹿邑来。不识趋庭春酒熟，凭谁花下罄深杯。
寄梦弼
作者：佘翔
朝代：明

屏迹江村雨雪多，岁寒生计竟如何。檐前云影斜飞鸟，湖上松声急逝波。慷慨漫怀燕市筑，猖狂还作楚人歌。君家五色瓜堪种，不见咸阳卧橐驼。
寄武昌郑观察
作者：佘翔
朝代：明

海上风流一使君，声华籍籍汉廷闻。登楼长啸三山月，作赋还淩七泽云。建节暂辞鹓鹭侣，停车偏问鹿麋群。临岐不尽相逢兴，？得谈诗坐夜分。
寄武昌郑观察
作者：佘翔
朝代：明
体裁：七言律诗

海上风流一使君，声华籍籍汉廷闻。登楼长啸三山月，作赋还淩七泽云。建节暂辞鹓鹭侣，停车偏问鹿麋群。临岐不尽相逢兴，�得谈诗坐夜分。
寄沈灵翊
作者：佘翔
朝代：明

片月亭亭挂碧霄，扁舟夜趁海门潮。风流何处思公子，寒倚花前斗柳腰。
寄沙门心印
作者：佘翔
朝代：明

一别头陀意万重，白云何处寄禅踪。梦中不辨长千里，犹记山门一古松。
寄游元封
作者：佘翔
朝代：明

心交淡似水，夙昔别郊坰。梦断天涯雨，愁多水上萍。关山遥度雁，节序暗流萤。若醉江楼月，曾知泽畔醒。
寄游宗谦
作者：佘翔
朝代：明

一曳王门裾，风流工赋雪。不知楚醴筵，犹为穆生设。
寄牛瑞卿
作者：佘翔
朝代：明

梁园春事近如何，风雨池台入梦多。花压阑干三径好，求羊无日不相过。
寄王太史
作者：佘翔
朝代：明

三山云树迥相望，太史名高翰墨场。酒熟频招彭泽宰，诗成独擅辋川庄。松萝拂槛图书静，猿鸟窥人岁月长。春到梅花开陇首，故人欲赠阻河梁。
寄用晦王孙兼柬余德甫宪副
作者：佘翔
朝代：明

龙沙云树望依微，楚水闽山尺素稀。公子风流兰作佩，野人生计薜为衣。客来北海尊常满，月出西园盖并飞。为报芙蓉同社侣，豫章几度梦中归。
寄贞济
作者：佘翔
朝代：明

腊月江村掩竹扉，萧然四壁客来稀。云横远树千峰敛，日落平原独鸟飞。末技雕虫空自老，雄谈扪虱欲谁依。越王山下梅花发，几度寻君梦里归。
寄费无学
作者：佘翔
朝代：明

仙才不可见，大雅属斯人。斗酒歌相劳，绨袍意独真。文章穷屈宋，钟鼎辨周秦。别尔匡庐去，千山若比邻。
寄赠吴体中明府
作者：佘翔
朝代：明

双凫飞赤县，才子重南金。花吐临川笔，风清单父琴。千峰澄碧水，片月照寒林。未得参禅去，徒怀仰止心。
寄赠方子举子至兄弟
作者：佘翔
朝代：明

几度相过醉草堂，别来湖海迥相望。连城并抱荆山璧，双佩还投楚畹香。词客凭谁歌白雪，酒徒漫自混高阳。䲭夷踪迹扁舟在，翘首青云气颉颃。
寄赠袁舍人
作者：佘翔
朝代：明

才子如云满建章，袁宏倚马思飞扬。风传玉漏鸣珂静，露浥金茎拂袖香。起草明光垂日月，承恩太液重岩廊。雁鸿片片长江下，词赋无忘寄柏梁。
寄郑兆采
作者：佘翔
朝代：明

苦忆谈天客，江城久索居。山林余小隐，词赋尔长驱。径草萦书带，岩花映绮疏。九华悬片月，西望欲踟蹰。
寄重甫
作者：佘翔
朝代：明

雨雪霏霏万井寒，南华读罢倚阑干。梅花吹落江城笛，竹箨裁成野老冠。匣里青萍空自拂，床头绿绮向谁弹。知君不尽山阴兴，可买扁舟下木兰。
寄陈尧勋
作者：佘翔
朝代：明

十里江城路，怀人过五陵。交情深尺牍，别梦醒孤灯。我已歌衰凤，君还赋大鹏。高楼秋月白，尊酒共谁登。
寄题龙华寺兼柬堪公
作者：佘翔
朝代：明

宝幢山下寺，塔影挂层霞。八水分功德，诸天散雨花。将诗来入社，得酒便为家。悟得无生理，超然转法华。
寄黄明府
作者：佘翔
朝代：明

溪水泠泠日欲斜，孤蓬晚泊乱啼鸦。不知三径行吟处，犹有东篱未吐花。
寄龙君善
作者：佘翔
朝代：明

忽得燕中信，嗟君有谤书。云霾丰狱剑，骥服太行车。赤县飞腾久，青云拓落初。桃花春水满，归混武陵渔。楚材岂易得，偃蹇一长叹。遗爱歌南国，高名疾上官。五都怀白璧，九畹艺幽兰。且泛扁舟去，洞庭波浪宽。黄山与白岳，几度兴流连。却笑缁衣客，翻憎贝锦篇。帆樯归楚日，鸡犬避秦年。若遇东来雁，裁诗寄綵笺。文章窥屈宋，仕路转堪悲。去矣惊投杼，潸然泣染丝。白云瞻故里，青桂喜连枝。二酉探书罢，弹冠慰所知。
寄龙君善·其一
作者：佘翔
朝代：明

忽得燕中信，嗟君有谤书。云霾丰狱剑，骥服太行车。赤县飞腾久，青云拓落初。桃花春水满，归混武陵渔。
寄龙君善其三
作者：佘翔
朝代：明
体裁：五言律诗

黄山与白岳，几度兴流连。却笑缁衣客，翻憎贝锦篇。帆樯归楚日，鸡犬避秦年。若遇东来雁，裁诗寄綵笺。
寄龙君善其二
作者：佘翔
朝代：明
体裁：五言律诗

楚材岂易得，偃蹇一长叹。遗爱歌南国，高名疾上官。五都怀白璧，九畹艺幽兰。且泛扁舟去，洞庭波浪宽。
寄龙君善其四
作者：佘翔
朝代：明
体裁：五言律诗

文章窥屈宋，仕路转堪悲。去矣惊投杼，潸然泣染丝。白云瞻故里，青桂喜连枝。二酉探书罢，弹冠慰所知。
寄龚应身使君
作者：佘翔
朝代：明

东风东望忆黄华，太守风流似永嘉。词赋建安称作者，循良渤海旧名家。喜看夹水双龙近，愁见长空一雁斜。若问狂夫寥廓兴，一丘犹未卧烟霞。
富春舟中
作者：佘翔
朝代：明

寒云落木晚萧萧，人与孤舟对寂寥。忽见西风吹五两，月明还趁浙江潮。
寒食病起寄郑文蔚陈尧勋姚巽卿
作者：佘翔
朝代：明

落落天涯客，春风病未瘳。此生扶药饵，故国梦松楸。对雨逢寒食，经年拥敝裘。王孙芳草路，何处不堪愁。
对月吟
作者：佘翔
朝代：明

凉风吹海月，皎皎度遥岑。映水金波静，穿林玉树阴。关山征妇泪，萍梗故人心。独坐愁无赖，萧然动客吟。
对月有怀
作者：佘翔
朝代：明

爱此清秋月，盈盈水一方。青天如挂镜，白露已沾裳。波泛蟾宫冷，风飘桂阙香。沉吟团扇句，能不断人肠。
对菊吟
作者：佘翔
朝代：明

黄花香裛露，采采满东篱。不有陶元亮，谁来倒酒卮。
寿东山柯公为尧叟尧锡兄弟寿其尊人作
作者：佘翔
朝代：明

何来紫气绕东山，中有高人善闭关。桂树几丛娱白发，桃花千岁驻红颜。杖移太乙看云健，曲奏阳春对酒閒。况复凤毛池上满，文章五色竞裁斑。
寿叔母朱孺人六十初度
作者：佘翔
朝代：明

天马山中多峭石，淩云带雪几千尺。朱家卜世住其间，丈夫女子声赫奕。孺人婉娩适佘郎，一朝先逝称未亡。上事公姑下抚子，瑩然皎洁等秋霜。乃今行年且六十，有子承欢孙玉立。华堂开燕进瑶觞，紫芝晔晔青鸾集。君不见扶桑之东沧海流，潮汐何曾一日休。朱家有女佘家妇，名并江山万古留。
寿叔母朱孺人六十初度
作者：佘翔
朝代：明
体裁：古风

天马山中多峭石，淩云带雪几千尺。朱家卜世住其间，丈夫女子声赫奕。孺人婉娩适佘郎，一朝先逝称未亡。上事公姑下抚子，莹然皎洁等秋霜。乃今行年且六十，有子承欢孙玉立。华堂开燕进瑶觞，紫芝晔晔青鸾集。君不见扶桑之东沧海流，潮汐何曾一日休。朱家有女佘家妇，名并江山万古留。
寿周公瑕
作者：佘翔
朝代：明
体裁：七言排律

共羡周郎冰雪姿，早从丘壑傲明时。洛阳纸似三都贵，吴下裘仍五月披。栖凤有时多种竹，笼鹅到处擅临池。论文意气醇堪醉，顾曲风流调不移。芝自东山搴甪里，枣从南海乞安期。乔家春色花争丽，岁岁侬歌进酒卮。
寿周公瑕
作者：佘翔
朝代：明

共羡周郎冰雪姿，早从丘壑傲明时。洛阳纸似三都贵，吴下裘仍五月披。栖凤有时多种竹，笼鹅到处擅临池。论文意气醇堪醉，顾曲风流调不移。芝自东山搴角里，枣从南海乞安期。乔家春色花争丽，岁岁侬歌进酒卮。
寿夏司马
作者：佘翔
朝代：明

龚黄推上佐，曾识汉庭名。北海春初煖，南山月正明。家传金粟盛，官比玉壶清。一自条风起，讴歌处处声。司马云台望，大夫雪苑才。清风闻八郡，紫气近三台。阁静鱼频挂，庭閒鹤正回。此时瞻法象，应可拟蓬莱。圣朝崇展骥，仙籍重骖麟。名在丹台旧，荣分海甸新。占星知是岁，问俗想行春。即此棠阴茂，还看饰羽轮。降岳传周典，偷桃忆汉官。仙风应不减，吏道亦何难。楼橹烽烟息，菁莪湛露团。冈陵惭共祝，敢谓臭如兰。
寿夏司马·其一
作者：佘翔
朝代：明

龚黄推上佐，曾识汉庭名。北海春初煖，南山月正明。家传金粟盛，官比玉壶清。一自条风起，讴歌处处声。
寿夏司马其三
作者：佘翔
朝代：明
体裁：五言律诗

圣朝崇展骥，仙籍重骖麟。名在丹台旧，荣分海甸新。占星知是岁，问俗想行春。即此棠阴茂，还看饰羽轮。
寿夏司马其二
作者：佘翔
朝代：明
体裁：五言律诗

司马云台望，大夫雪苑才。清风闻八郡，紫气近三台。阁静鱼频挂，庭閒鹤正回。此时瞻法象，应可拟蓬莱。
寿夏司马其四
作者：佘翔
朝代：明
体裁：五言律诗

降岳传周典，偷桃忆汉官。仙风应不减，吏道亦何难。楼橹烽烟息，菁莪湛露团。冈陵惭共祝，敢谓臭如兰。
寿林母
作者：佘翔
朝代：明

彩婺辉辉映北堂，承欢戏舞日初长。文章五色联华萼，环佩千年集凤凰。果献蟠桃堆玉案，香飘丛桂袭霓裳。翩翩青鸟前为寿，春酒瑶池乐未央。
寿蔡母为希孔作
作者：佘翔
朝代：明

星临婺女貌如花，綵服蹁跹进紫霞。莫讶雕盘麟作脯，麻姑元降蔡经家。
寿许隐君为希旦尊人作
作者：佘翔
朝代：明

汝南冠盖集如云，圣代逃名独有君。浊酒频招陶处士，新诗雅爱鲍参军。蒲生九节仙人授，衣染三花玉女分。燕市黄金高索骏，渥洼龙种自空群。
寿邹山卢封君
作者：佘翔
朝代：明

蓬莱浮佳气，缭绕丽华堂。采秀烟霞外，承恩日月傍。五花开杖屦，七叶盛冠裳。忠孝贻谋远，诗书衍泽长。盈庭皆国器，清署更仙郎。卓异传畿甸，貤褒宠帝乡。宁亲遥戏綵，报主近含香。海屋添筹历，皇家正栋梁。占星新献瑞，躔极永呈祥。桃李春初满，笙歌夜未央。婆娑龙是杖，潦倒玉为浆。麋鹿山中侣，鹓鸾天际行。词裁三祝颂，诗进九如章。圣代嘉元老，还看荐锡光。
寿郑雪窗九帙诗
作者：佘翔
朝代：明

谷口栖迟海鹤姿，宾筵抑抑武公诗。家传通德薰兰佩，世重明经擢桂枝。九转丹成疏葛井，千钟酒熟醉蓬池。满堂戏綵椿增寿，更诵南山采紫芝。
射阳夜泊
作者：佘翔
朝代：明

扁舟荡漾逐飞凫，湖上春涛薄孟诸。不识骊龙何处睡，飞来片月似明珠。
小湖枕上
作者：佘翔
朝代：明

万壑濛濛雾不开，扁舟梦逐故乡回。恼人最是滩头水，夜半潺湲带雨来。
少年行
作者：佘翔
朝代：明

九衢驰马去，三辅斗鸡来。不必通名姓，金吾夜钥开。
少年行
作者：佘翔
朝代：明

系马垂杨问酒家，当垆少妇貌如花。不知荡子谁先醉，笑解腰间玉辟邪。
山中避暑和游元封夏日閒居十首
作者：佘翔
朝代：明

河朔耽名饮，幽栖性所怡。钩帘时看竹，隐几漫裁诗。溽暑过三伏，菩提借一枝。若非同调者，谁结白云期。习静来初地，赍粮不满囊。恒河晴可濯，祗树午偏凉。已证传灯录，何论辟谷方。摊经消永日，更宿赞公房。垂老猖狂态，当年契若翁。利名捐物外，贤圣辨杯中。阴剩门前柳，材留爨下桐。羲皇何不作，枕石咏南风。眷此清凉界，诸天聚火云。地含秋水碧，岩拥绿苔纹。龙藏空中见，曹溪定里闻。幽偏堪养拙，猿鹤若为群。何必探沧海，尼珠得比丘。年虽过牧豕，心已老盟鸥。纨扇堪题咏，酒杯但拍浮。斋心浑不染，剥啄厌相求。碧树栖群雀，清风咽暮蝉。登山怜有屐，挂壁笑无弦。混世青门业，劳生绛县年。何年超苦海，聊此学逃禅。地僻宜消夏，入林已浃旬。云迷丹壑迥，雨濯绿荷新。伏枕多尝药，披裘且负薪。歌声出金石，原宪未全贫。刹自前朝建，谁参最上乘。无生惟佞佛，有发也呼僧。榻为栖云下，楼因啸月登。此中元空洞，何爱亦何憎。偃蹇松林下，停云有所思。关山游子梦，风月美人期。松覆云阴薄，藤垂日影迟。沉忧何以遣，赖有手中卮。乾坤无尽意，长啸辟支巅。邻父频携酒，官家少索钱。摘瓜终老圃，种秫仅荒田。身世甘枯槁，浮名安足传。
山中避暑和游元封夏日閒居十首·其一
作者：佘翔
朝代：明

河朔耽名饮，幽栖性所怡。钩帘时看竹，隐几漫裁诗。溽暑过三伏，菩提借一枝。若非同调者，谁结白云期。
山中避暑和游元封夏日閒居十首其七
作者：佘翔
朝代：明
体裁：五言律诗

地僻宜消夏，入林已浃旬。云迷丹壑迥，雨濯绿荷新。伏枕多尝药，披裘且负薪。歌声出金石，原宪未全贫。
山中避暑和游元封夏日閒居十首其三
作者：佘翔
朝代：明
体裁：五言律诗

垂老猖狂态，当年契若翁。利名捐物外，贤圣辨杯中。阴剩门前柳，材留爨下桐。羲皇何不作，枕石咏南风。
山中避暑和游元封夏日閒居十首其九
作者：佘翔
朝代：明
体裁：五言律诗

偃蹇松林下，停云有所思。关山游子梦，风月美人期。松覆云阴薄，藤垂日影迟。沉忧何以遣，赖有手中卮。
山中避暑和游元封夏日閒居十首其二
作者：佘翔
朝代：明
体裁：五言律诗

习静来初地，赍粮不满囊。恒河晴可濯，祗树午偏凉。已证传灯录，何论辟谷方。摊经消永日，更宿赞公房。
山中避暑和游元封夏日閒居十首其五
作者：佘翔
朝代：明
体裁：五言律诗

何必探沧海，尼珠得比丘。年虽过牧豕，心已老盟鸥。纨扇堪题咏，酒杯但拍浮。斋心浑不染，剥啄厌相求。
山中避暑和游元封夏日閒居十首其八
作者：佘翔
朝代：明
体裁：五言律诗

刹自前朝建，谁参最上乘。无生惟佞佛，有发也呼僧。榻为栖云下，楼因啸月登。此中元空洞，何爱亦何憎。
山中避暑和游元封夏日閒居十首其六
作者：佘翔
朝代：明
体裁：五言律诗

碧树栖群雀，清风咽暮蝉。登山怜有屐，挂壁笑无弦。混世青门业，劳生绛县年。何年超苦海，聊此学逃禅。
山中避暑和游元封夏日閒居十首其十
作者：佘翔
朝代：明
体裁：五言律诗

乾坤无尽意，长啸辟支巅。邻父频携酒，官家少索钱。摘瓜终老圃，种秫仅荒田。身世甘枯槁，浮名安足传。
山中避暑和游元封夏日閒居十首其四
作者：佘翔
朝代：明
体裁：五言律诗

眷此清凉界，诸天聚火云。地含秋水碧，岩拥绿苔纹。龙藏空中见，曹溪定里闻。幽偏堪养拙，猿鹤若为群。
山行有怀
作者：佘翔
朝代：明

欲采山中秀，虬髯未可逢。蓟门违凤啸，郑圃恋仙踪。云气团岩竹，泉声杂涧松。暝投何处宿，隔水动疏钟。
山阴道上风雨
作者：佘翔
朝代：明

东郡多山水，高踪想古人。欲歌招隐曲，风雨暗相亲。
岁暮偶成
作者：佘翔
朝代：明

溪上柴门昼不开，问奇谁为岁寒来。黄昏独坐蒲团静，隔院微风送落梅。
岁暮咏怀兼呈唐明府巫太学诸君
作者：佘翔
朝代：明

访戴停孤棹，江城岁欲阑。同云一夜合，积雪四山寒。落魄诗堪废，愁肠酒转宽。河阳花渐发，倚杖及春看。雨雪空斋暝，萧然此抱疴。孤篷游已倦，长铗向谁歌。竹翠侵衣湿，溪声入枕多。主人能爱客，翻不厌婆娑。犬马嗟余齿，蹉跎已古稀。百年犹转盼，三径讵忘归。柳色含烟嫩，梅花带雨飞。乡心逐流水，言采故山薇。垂老长为客，淹留愧此身。如何生白室，偏爱草玄人。腊酒倾三雅，春盘荐五辛。故乡千里外，儿女梦中亲。
岁暮咏怀兼呈唐明府巫太学诸君·其一
作者：佘翔
朝代：明

访戴停孤棹，江城岁欲阑。同云一夜合，积雪四山寒。落魄诗堪废，愁肠酒转宽。河阳花渐发，倚杖及春看。
岁暮咏怀兼呈唐明府巫太学诸君其三
作者：佘翔
朝代：明
体裁：五言律诗

犬马嗟余齿，蹉跎已古稀。百年犹转盼，三径讵忘归。柳色含烟嫩，梅花带雨飞。乡心逐流水，言采故山薇。
岁暮咏怀兼呈唐明府巫太学诸君其二
作者：佘翔
朝代：明
体裁：五言律诗

雨雪空斋暝，萧然此抱疴。孤篷游已倦，长铗向谁歌。竹翠侵衣湿，溪声入枕多。主人能爱客，翻不厌婆娑。
岁暮咏怀兼呈唐明府巫太学诸君其四
作者：佘翔
朝代：明
体裁：五言律诗

垂老长为客，淹留愧此身。如何生白室，偏爱草玄人。腊酒倾三雅，春盘荐五辛。故乡千里外，儿女梦中亲。
岁暮怀归
作者：佘翔
朝代：明

天涯双鬓改，雨雪岁将徂。自笑穷愁老，谁云去住孤。诗篇销日月，酒态傲江湖。何限还家梦，沧洲一钓徒。
岁暮怀黄惟雅却寄
作者：佘翔
朝代：明

汝南风度近何如，海上栖迟叹索居。青鬓看君工著述，白云笑我混樵渔。千金岂卖长门赋，七尺空乘下泽车。岁暮梅花思折赠，海门雁断转踌躇。
左蠡雨泊怀彭使君
作者：佘翔
朝代：明

雨中停桂棹，一眺尽重湖。巨浸吞吴楚，长鲸伏有无。临渊嗟结网，见猎动飞弧。何限怀人意，风波咫尺孤。
巫文学斋中除夜仝卢元礼作
作者：佘翔
朝代：明

啸傲空斋静，穷阴入夜除。自怜多偃蹇，何以荅居诸。犬马怀丘壑，龙蛇任卷舒。焚香初隐几，剪烛一摊书。地主纷陈席，儿童递荐蔬。情深忘酩酊，心折漫踌躇。晓漏催偏急，孤床梦转虚。王孙芳草路，明月倍愁余。
常思岭早行
作者：佘翔
朝代：明

秋草萋萋秋露湿，鸟道崎岖行不得。我欲乘风借羽翰，朝游三岛暮北极。
度分水关
作者：佘翔
朝代：明

五载还乡客，嘤嘤鸟恋群。往来人渐老，闽越水初分。远树含烟瘴，诸天幻火云。归心悬落日，处处乱蝉闻。
度新岭作
作者：佘翔
朝代：明

二月且逢闰，披裘犹自寒。阴云霾晓日，流水咽高滩。马首风尘苦，羊肠道路难。青山花渐发，不似故园看。
康元龙招饮草堂分得心字
作者：佘翔
朝代：明

园林秋色淡，置酒傍花阴。隔竹寒蝉静，高楼宿雾深。图书清玉案，山水和瑶琴。踏月听歌去，悠悠子夜心。
建安别诸祖守宪弟道佩
作者：佘翔
朝代：明

仝舟溯建水，岐路别如何。旅鬓秋霜短，乡心夜雨多。寒鸿依海岛，岩狖啸烟萝。回首三江水，何时共钓蓑。
开元寺对月怀归
作者：佘翔
朝代：明

兰若春晴夜，横空片月新。诸天澄素影，初地绝轻尘。丧乱长为客，婵娟故恼人。青山归去好，莫遣鬓如银。
张子明马一卿过山居有作走笔答之
作者：佘翔
朝代：明

留滞江东客，何来宿北城。高斋堪伏枕，浊酒且逃名。竹径分秋色，松涛杂梵声。风流非二仲，谁过蒋元卿。
张将军招饮芙蓉亭
作者：佘翔
朝代：明

东南分阃海无波，爱客开樽醉薜萝。槛外烟云萦玉树，灯前星斗乱银河。干城长倚青萍剑，乐府争传白苧歌。酩酊相看馀侠气，厌厌莫问夜如何。
得王重甫书却寄
作者：佘翔
朝代：明

题来尺素越王城，八月江空雁一声。栗里只宜栖处士，彝门谁许过侯生。青山赠尔烟霞色，白社招余海岳盟。为报重阳风雨近，黄花浊酒迟纵横。
得萧汉卿诗却寄
作者：佘翔
朝代：明

老去栖迟五柳门，双鱼谁复寄江村。数行忽枉怀人句，多病新开对月樽。海上甘棠歌父老，天涯芳草怨王孙。风流旧结青溪社，萍梗重逢未可论。
怀仁甫
作者：佘翔
朝代：明

岁暮柴门生事微，灌园久息汉阴机。湖边流水烟初暝，树里斜阳鸟乍归。中酒谁怜嵇叔夜，裁诗独忆谢元晖。雁鸿遥隔三山外，怅望江天片月飞。
怀南山寄澹上人
作者：佘翔
朝代：明

出郭饶山水，凤凰隐化城。别来风雨夜，梦断虎溪声。
怀友
作者：佘翔
朝代：明

着屐步苍苔，萧然尘事少。美人来不来，隔竹闻啼鸟。闭户读南华，人踪幽径绝。徙倚有所思，一片东山月。
怀友·其一
作者：佘翔
朝代：明

着屐步苍苔，萧然尘事少。美人来不来，隔竹闻啼鸟。
怀友·其二
作者：佘翔
朝代：明

闭户读南华，人踪幽径绝。徙倚有所思，一片东山月。
怀吴隐士
作者：佘翔
朝代：明

少君清净道家流，一别新都忽两秋。欲问巢云空谷里，千峰落日倚孤舟。
怀天迪
作者：佘翔
朝代：明

忆昨看花醉草堂，风流吾党擅词场。千秋一附青云色，中夜频歌白露章。愁满关山逢雨雪，梦来故旧倒衣裳。论文尊酒知何日，独立孤村送夕阳。
怀徐大惊鸿
作者：佘翔
朝代：明

新诗字字巧春蚕，堕马妆成白玉簪。我住三洲流水曲，几回子夜梦江南。
怀晋安诸子
作者：佘翔
朝代：明

忽忽惊残腊，萧条已二毛。自应怀短铗，谁复恋绨袍。夜雪深蓬径，寒松泻海涛。不知词赋客，何处醉持螯。抱病衡门下，孤村岁暮时。贫耽元亮酒，老爱建安诗。雨雪龙蛇卧，稻梁鸟雀悲。无诸二三子，几度梦中期。
怀晋安诸子·其一
作者：佘翔
朝代：明

忽忽惊残腊，萧条已二毛。自应怀短铗，谁复恋绨袍。夜雪深蓬径，寒松泻海涛。不知词赋客，何处醉持螯。
怀晋安诸子其二
作者：佘翔
朝代：明
体裁：五言律诗

抱病衡门下，孤村岁暮时。贫耽元亮酒，老爱建安诗。雨雪龙蛇卧，稻梁鸟雀悲。无诸二三子，几度梦中期。
怀柯尧锡
作者：佘翔
朝代：明

文藻翩翩锦不如，江湖风雨怅离居。长卿不是临邛客，谁向云霄荐子虚。
怀汝存
作者：佘翔
朝代：明

江村腊月不胜寒，独坐高斋拥鹖冠。竹径云深人不到，柴门雪暗岁将残。歌来白石凭谁和，泪尽明珠祗自看。回首越王台上月，几时尊酒重交欢。
怀立朝叔
作者：佘翔
朝代：明

八月凉风动客衣，多愁又与故山违。天涯夜冷歌中露，海上星高望少微。飒飒秋声黄叶下，迢迢雁影白云飞。沧江独坐垂纶者，为羡鲈鱼入馔肥。
怀袁景从
作者：佘翔
朝代：明

一片云如盖，迢迢忆故人。西京还献赋，东海漫垂纶。芳树蝉声晚，空山月色新。不知文似者，何处混风尘。
怀长干恩公
作者：佘翔
朝代：明

六朝梵刹半金陵，谁得头陀最上乘。雪里摊经花不著，文殊原是五台僧。
怀陈司马孔震
作者：佘翔
朝代：明

虹桥高驾锁延津，短发孤帆笑此身。云暗千峰流水咽，双龙未合倍愁人。仙踪何处醉屠苏，囊里长悬五岳图。独倚扁舟怀下榻，九峰山外白云孤。大横山色望中青，飘泊偏怜水上萍。欲问杜陵投辖兴，老来嗜酒一猩猩。五湖曾是学鸱夷，到处轻赍任所之。安得云窝陪杖屦，钧天乐奏自明时。
怀陈司马孔震·其一
作者：佘翔
朝代：明

虹桥高驾锁延津，短发孤帆笑此身。云暗千峰流水咽，双龙未合倍愁人。
怀陈司马孔震其三
作者：佘翔
朝代：明
体裁：七言绝句

大横山色望中青，飘泊偏怜水上萍。欲问杜陵投辖兴，老来嗜酒一猩猩。
怀陈司马孔震其二
作者：佘翔
朝代：明
体裁：七言绝句

仙踪何处醉屠苏，囊里长悬五岳图。独倚扁舟怀下榻，九峰山外白云孤。
怀陈司马孔震其四
作者：佘翔
朝代：明
体裁：七言绝句

五湖曾是学鸱夷，到处轻赍任所之。安得云窝陪杖屦，钧天乐奏自明时。
怀陈振旺
作者：佘翔
朝代：明

孟公倜傥人，风流传尺牍。云树色苍茫，空穷千里目。